title: Coil

text: Sivuprojektit, aikaisempien tavoin, edustivat jonkinlaista alkulientä, josta Coil tulisi kehittämään myös omaa ääntään. Siinä missä "The Eskaton" -nimimerkin alla julkaistu "Nasa Arab" edusti Coilin acid house -tyylin hallintaa, sitä seuraavat projektit — "ELpH", "Black Light District" ja "Time Machines" — pohjasivat vahvasti kokeilullisuuteen drone-musiikin parissa — aines joka myöhemmin määrittelisi Coilin musiikkia. Sivujulkaisujen myötä myös Coilin uusi levy-yhtiö Eskaton sai alkunsa.


title: Coil

text:
Kokeellisten sivuprojektien aallon jäljiltä Coilin musiikki oli täysin uudelleenmääritelty. Mutta ennen uutta materiaalia, Coil julkaisi kokoelmalevyt "Unnatural History II", "Windowpane & The Snow", ja "Unnatural History III".
Maaliskuussa 1998 Coil julkaisi ensimmäisen singlen, mistä tulisi osa "Moons Milk (In Four Phases)" -sarjaa.
"Musick To Play In The Dark Vol. 1" seurasi syyskuussa 1999, jonka toinen osa julkaistiin seuraavana vuonna.
Coil alkoi — 16 vuotta tauolla oltuaan — esiintymään laajalti, ja tehden kiertueiden välissä musiikkia, joka julkaistaisiin "Black Antlersina".
Joulukuussa 2005 julkaistiin Coilin viimeinen studiolevy, "The Ape of Naples".


title: Coil

text: Toisin kuin varhaisilla levyillä, Coilin musiikkia luonnehti nyt rauhallisempi ääni, joka pohjautui enemmän ambient- tai dronetyyliin kuin acid houseen. Tämä muutos musiikin luonteessa heijastui live-esiintymisissä, joissa kappaleita kuten "Ostiaa" ja "Sluria" esitettiin hitaampina kuin ne oli julkaistu alkuperäisillä albumeilla.


title: Coil

text: Coilin live-inkarnaatio jätti jälkeensä täysin oman perintönsä.


title: Coil

text: 14. joulukuuta 1999 Coil esiintyi — oltuaan 16 vuoden tauolla esiintymisistä neljän alkuperäisen esiintymisensä (vuonna 1983) jälkeen — Berliinin Volksbühnessä. Vaikka konsertti kesti vain juuri alle 18 minuuttia, se merkitsi uuden aikakauden alkua, joka sisältäisi sarjan legendaarisia esiintymisiä. Coil esiintyisi yli 50 kertaa, vaihtelevan kokoonpanon kera.


title: Coil

text: Monet esiintymisistä julkaistiin levyinä, kuten laajasti saatavilla olevat "Live One" - "Live Four" -cd:t ja "...And The Ambulance Died In His Arms". "Colour Sound Oblivion" -boxsetin odotetaan sisältävän useita konserttiäänityksiä lisää.


title: Coil

text: John Balance kuoli 13. marraskuuta 2004, pudottuaan kotitalonsa toisesta kerroksesta. Peter Christopherson kertoi tapahtumasta yksityiskohtaisesti Thresholdhouse.com -sivuilla. Balancen muistotapahtuma pidettiin 23. marraskuuta lähellä Bristolia, ja siihen otti osaa noin 100 ihmistä.


title: Coil

text: Balancen muistoksi julkaistiin useita tribuuttialbumeita, kuten kokoelmat "...It Just Is" ja "X-Rated: The Dark Files". Current 93 omisti albuminsa "How He Loved The Moon" Balancelle.


title: Coil

text: 23. joulukuuta 2005 pidettiin muistokonsertti Balancen kunniaksi, johon osallistui mm. Christophersonin uusi sooloprojekti The Threshold HouseBoy's Choir, Alec Empire ja COH.


title: Coil

text:
Joulukuussa 2004 Peterin ja Johnin partneri päätti, että kaiken musiikin, jonka parissa John työskenteli ennen äkillistä kuolemaansa — joko Coilina tai hänen soolotyönään — julkaisua lykättäisiin, kunnes tarpeeksi aikaa olisi kulunut, jotta Johnin kuolemaa olisi saatu surtua, menetyksestä olisi toivuttu ja työnlaatua saatu arvioitua.
On mahdollista, että näitä töitä tullaan julkaisemaan vain Johnin omalla nimellä — jonkinlaisina soolojulkaisuna — sillä Peter Christopherson on ilmoittanut Coilin lopettaneen yhtyeenä.


title: Coil

text: Huhtikuussa 2005 julkaistiin "...And The Ambulance Died In His Arms" -livelevy, jota seurasi 2. joulukuuta Coilin viimeinen studiolevy "The Ape of Naples".


title: Coil

text: 25. marraskuuta 2005 kerrottiin uutinen, että Coil julkaisisi joukon videoita, musiikkia ja muita töitä, jotka olivat eri vaiheissa kesken Johnin kuollessa, ja että kaikki muut suunnitellut esiintymiset ja julkaisut peruttaisiin, mikä lopettaisi yhtyeen 23-vuotisen taiteellisen uran.


title: Coil

text:
Elokuussa 2006 harvinaiset CDr-julkaisut "The Remote Viewer" ja "Black Antlers" "uudelleenmasteroitiin myötätuntoisesti" ja laajennettiin kahden CD:n versioiksi, jotka sisälsivät uutta ja hiljattain remiksattua materiaalia. Kokonaisvaltainen DVD-kokoelma, "Colour Sound Oblivion", on myös tekeillä ja se on määrä julkaista joulukuussa 2006.
Peter Christopherson on myös pohtinut mahdollisuutta julkaista Coilin koko tuotanto yhdellä Blu-ray-levyllä.


title: Coil

text:
Jhonn Balancea pidettiin Coilin johtohahmoa, vaikka projekti saikin alkunsa yhdessä Peter Christophersonin ja hänen jätettyä Psychic TV:n. Lista Coilin jäsenistä ja yhtyeen yhteistyökumppaneista sen 23-vuotisen uran ajalta on näennäisesti loppumaton:Coilin huomio yksityiskohtiin ja epätavallinen lähestyminen musiikkiin näkyy kaikissa heidän työnsä piirteissä. He ovat tunnettuja seuraavien erikoisuuksien ja välineiden hyväksikäytöstä musiikinteossaan:John kannusti fanejaan aina vaihtelemaan, puhumaan ja etsimään uusia ja erilaisia musiikin muotoja, painottaen monimuotoisuuden tärkeyttä. Musiikki, joka on vaikuttanut Coilin tuotantoon on laaja ja monimuotoinen, konkreettisesta musiikista folk-musiikkiin, ja hardcore punkista klassiseen musiikkiin.
Esimerkkejä vaikutteista:Coilin nopea musiikillinen tuotanto 23 vuoden ajalta on johtanut suureen määrään julkaisuja, sivuprojekteja, remiksauksia ja yhteistyölevyjä muiden kanssa.


title: Coil

text: Pääasialliset & merkittävät julkaisut:Haastatteluja, arvosteluja, artikkeleita:


title: Big air

text: Big air on BMX-pyöräilyn, lumilautailun, rullalautailun, motocrossin ja laskettelun eräs alalaji. Siinä kilpailija hyppää lajia varta vasten tehdystä hyppyristä ja suorittaa temppuja, kussakin laskussa on vain yksi hyppy. Hyppyreitä on eri kokoisia. Jos on kyse kilpailusta tuomarit arvostelevat suorituksen, big airissa arvostellaan hypyn suorituspuhtautta, korkeutta, vaikeutta ja showmaisuutta. Suoritusvarmuus sekä monipuolisuus ovat avainasemassa tässä lajissa. Big air -kilpailut ovat erittäin suosittuja näyttävyytensä takia. Laji on mukana lumilautailun maailmancupissa, TTR-kiertuella ja X games-kisoissa.


title: Suomenruotsalaisten lippu

text: Suomenruotsalaisten lippu on suomenruotsalaisten epävirallinen lippu, jossa on punainen pohja ja keltainen risti. Lippua käytetään joskus Pohjanmaan, Uudenmaan ja Varsinais-Suomen suomenruotsalaisten keskuudessa. Ahvenanmaan suomenruotsalaiset käyttävät Ahvenanmaan omaa lippua. Monet eivät ole tietoisia suomenruotsalaisten lipun olemassaolosta. Viime aikoina tosin esimerkiksi Rune Weegar on tehnyt työtä, jotta tietoisuus lipusta leviäisi.


title: Suomenruotsalaisten lippu

text: Suomenruotsalaisten lipussa on Suomen vaakunan punakeltaiset värit (samaa väritystä käytetään myös Ahvenanmaan lipun ristissä). Se on punainen keltaristilippu, jollaisen Suomen itsenäisyyden alussa monet olisivat halunneet Suomen lipuksi. Lipun muodolla ja väreillä on haluttu symboloida pohjoismaiden yhtenäisyyttä ja erityisesti suomenruotsalaisten sidettä Ruotsiin. Skånen lippu on hyvin samankaltainen. Vastaavanlainen lippu oli myös kansallissosialismiin suuntautuneen, saksalaismiehityksen alaisen Norjan pääpuolueena toimineen Nasjonal Samlingin lippu.


title: Suomenruotsalaisten lippu

text: Punainen keltaristilippu on saattanut olla käytössä jo 1500-luvulla yhdessä Suomen leijonavaakunan kanssa. Nykyisessä muodossaan lippu perustuu Suomen senaatin lippuvaliokunnan kauppalippuehdotukseen 1917. Ehdotuksessa oli yhdeksän valkoista ruusua vasemmassa yläkulmassa. Siniristilipun valinnan jälkeen punakeltalipun suosio hiipui hiljalleen suomenruotsalaisten keskuudessa 1970-luvulle asti, jolloin sen käyttö oli lähes kokonaan lakannut. 2000-luvulla lipun suosiota on yritetty palauttaa.


title: Suomenruotsalaisten lippu

text: Suomenruotsalaisten perheiden lipputangoissa, etenkin maaseudulla ja mökeillä, saatetaan käyttää myös punakeltaista isännänviiriä Pohjanmaalla ja valkosinikeltaista isännänviiriä Uudellamaalla tämän lipun sijaan. Liputuspäivinä käytetään yleensä Suomen lippua.


title: Herbert Kroemer

text: Herbert Kroemer (Herbert Krömer) (s. 25. elokuuta 1928) on saksalaissyntyinen yhdysvaltalainen fyysikko, joka on tutkinut ja kehittänyt puolijohdekomponentteja kuten transistoreja. Hän sai yhdessä Žores Alfjorovin kanssa puolet Nobelin fysiikanpalkinnosta vuonna 2000 puolijohteiden heterostruktuurien kehittämisestä nopeisiin ja optoelektroniikan komponentteihin. Toinen puoli palkinnosta meni Jack Kilbylle. Näiden kolmen työ loi perustaa modernille mikropiirien, tietokoneiden ja informaatioteknologian aikakaudelle.


title: Herbert Kroemer

text: Herbert Krömer varttui saksalaisessa Weimarin kaupungissa. Hänen vanhempansa olivat kunnianhimoisia ja määrätietoisia ja halusivat tarjota lapsilleen mahdollisimman hyvän koulutuksen. lahjakkaalla Herbert-pojalla oli koulussa tylsää ja hän keksi kaikenlaisia koiruuksia, josta seurasi lukuisia päiväkirjamuistutuksia


title: Herbert Kroemer

text: Krömer väitteli vuonna 1952 (vain 24-vuotiaana) Göttingenin yliopistossa. Hän työskenteli ensin puolijohdeasiantuntijana Saksan teleliikennelaitoksella ja siirtyi sieltä Yhdysvaltoihin RCA:n laboratorioihin. Siellä hän kirjoitti ensimmäiset julkaisunsa heterostruktuurisista bipolaarisista transistoreista. Hän jatkoi työskentelyään Varian Associatesilla Kaliforniassa. Vuonna 1966 hänestä tuli sähkötekniikan professori Coloradon yliopistossa, ja vuodesta 1976 hänen työnantajansa oli Kalifornian yliopisto, Santa Barbara.


title: Herbert Kroemer

text: Krömerin vuonna 1957 julkaisemat tulokset heterostruktuurisista trasnsistoreista eli sellaisista, joissa yhdistetään kahta puolijohdetta olivat ylivertaisia aikaisempiin rakenteisiin verrattuna varsinkin silloin kun tarvittiin korkeita taajuuksia. Žores Alfjorovin ryhmä sovelsi Krömerin tuloksia käytännössä vuonna 1966. Myöhemmin osoitettiin että uudentyyppiset transistorit saattoivat toimia satakertaisilla taajuuksilla aikaisempiin verrattuina, ja ne toimivat paremmin myös vahvistimina. Alfjorov rakensi myös heterostruktuureja hyödyntävän laserin. Valokuitu pohjautuu näihin keksintöihin, joita sovelletaan monissa elektronisissa laitteissa.


title: Myskihärkä

text: Myskihärkä ("Ovibos moschatus") on erittäin kylmällä tundralla elävä biisonia muistuttava vuohieläin. Se syö lähinnä ruohomaisia kasveja, mutta myös monenlaisia muita tundran kasveja, kuten puiden lehtiä ja jäkälää.


title: Myskihärkä

text: Myskihärän sarvet ovat lyhyehköt ja käyrät, jalat ovat lyhyet ja ruho vankka. Eläimellä on erittäin paksu turkki, jonka avulla se suojautuu kylmältä. Myskihärän nimi on sikäli harhaanjohtava, ettei sillä ole lainkaan myskirauhasia. Myskihärän kiima-aikainen hyvin voimakas tuoksu tulee todellisuudessa virtsasta.


title: Myskihärkä

text: Luonnonvaraisena näitä nautaeläimiltä näyttäviä, mutta lumivuohelle sukua olevia eläimiä elää Kanadan ja Grönlannin arktisilla alueilla. Myskihärkiä on vaihtelevalla menestyksellä istutettu lisäksi muun muassa pohjoiseen Siperiaan ja jopa Ruotsin ja Norjan tuntureille.


title: Myskihärkä

text: Myskihärällä on suuri pää, pienet silmät ja leveätyviset sarvet, jotka kaartuvat kuin kypärä pään ylle. Sekä uroksilla että naarailla on sarvet. Myskihärkänaaraat ovat selvästi uroksia pienempiä. Myskihärän pituus on naarailla 135–200 cm, uroksilla 200–250 cm. Olkapääkorkeus on keskimäärin 1,2 metriä vaihdellen 1–1,4 metrin välillä. Paino 180–400 kg, keskimäärin 285 kg. Jos uros painaa 400 kg, naaras painaa noin 300 kg. Joskus on tavattu 600–650 kg painavia myskihärkiä. Myskihärän häntä on lyhyt, vain 10 cm:n pituinen.


title: Myskihärkä

text: Laji pystyy levittämään sorkkansa niin ettei uppoa helposti lumeen. Turkki suojaa kylmältä ja sääskiltä ja pedoiltakin. Myskihärän turkki on luultavasti pidempi kuin millään muulla eläimellä. Turkki on kevyt, lämpöä eristävä 10–16 cm paksu, pohjaosastaan hyvin tuuhea karvakerros. Sivulla olevat karvat ulottuvat helmamaisesti melkein maan pintaan asti suojaten eläintä jäätävältä viimalta. Turkin väri vaihtelee mustan, ruskean ja harmaan tienoilla. Talviturkki on mustempi, kesäturkki ruskeampi. Myskihärkä vaihtaa turkkinsa hitaasti ja pitää kesäturkkia vain pari kuukautta. Turkinvaihdon aikana eläin näyttää ikään kuin puoliksi kerityltä tai siltä että jokin eläin olisi purrut turkista osan.


title: Myskihärkä

text: Myskihärän paksu talviturkki suojaa sitä lumimyrskyiltäkin.


title: Myskihärkä

text: Myskihärät elävät yleensä suunnilleen samoilla seuduilla ympäri vuoden eivätkä vaella monien muiden arktisten eläinten, esimerkiksi peurojen tavoin. Yleensä myskihärät liikkuvat pieninä 10–30 eläimen laumoina, mutta joskus laumassa voi olla jopa 400 eläintä. Tyypillisessä myskihärkälaumassa voi olla esimerkiksi koiras, 2–4 naarasta ja yleensä 8, jopa 20 kiliä. Vanha myskihärkäuros saattaa liikuskella yksin. Myskihärkä elää luonnossa korkeintaan 20-vuotiaaksi. Kesällä laumat ovat pienempiä muun muassa sen takia, että silloin parittelukumppaneista raivokkaasti keskenään taistelevat urokset ajavat kilpailevat myskihärät laumasta pois. Myskihärkäurosten tappelut naaraista ovat eläinmaailman rajuimpia ja voivat joskus johtaa toisen osapuolen kuolemaan.


title: Myskihärkä

text: Myskihärät puolustautuvat susia vastaan asettumalla kehään sarvet tanassa ulospäin. ja voivat talloa hyökkääjät sorkillaan kuoliaaksi.


title: Myskihärkä

text: Todella vaarallisia myskihärille ovat napasusi, ruskeakarhu, jääkarhu ja ihminen. Myskihärkä itse voi olla ihmiselle vaarallinen.


title: Myskihärkä

text: Myskihärkä pyrkii laiduntamaan aina siellä mistä ravinnon parhaiten saa, ja eläin käyttää saamansa ravinnon säästeliäästi liikkumalla talvella vain tarpeen mukaan sekä polttamalla rasvakerrokseen varastoitunutta ravintoa. Myskihärän suuri massa pituuteen nähden säästää eläintä energiahukalta ja liialta veden haihdutukseltakin.


title: Myskihärkä

text: Myskihärkä syö molempina vuodenaikoina eniten saroja, ja kesällä sen lisäksi lähinnä pajun lehtiä. Talvella myskihärkä syö usein pajua.. Eläin laihtuu talvella huomattavasti. Se kaivaa talvella ravintonsa lumen alta. Myskihärkä tarvitsee ravintoa noin kilon veran jokaista 45 painokiloaan kohden päivässä.


title: Myskihärkä

text: Päin vastoin kuin peura, myskihärkä elää talvella kylmällä tuulisella alueella ja kesällä mahdollisuuksien mukaan lämpimässä jokilaaksossa. Myskihärät laiduntavat talvella tuulenpieksämällä vähälumisella alueella puurajan yllä, ja kesällä koivumetsässä ja kylmemmässä ylemmässä havumetsässä.


title: Myskihärkä

text: Eläin karttaa lumisina aikoina alueita, joilla lumen syvyys on yli 30 cm. Myskihärät voivat kaivaa ravintoa etsiessään hyvinkin suuria alueita sorkillaan ja sarvillaan lumettomiksi, ja puolustaa vihaisesti näitä lumettomia ravintoalueitaan.


title: Myskihärkä

text: Kesällä myskihärkä syö laaksoissa heinää, ruohoa, saraa, sammalta, lehtiä ja pieniä pensaita. Myskihärän ravintoa on mm. kivirikko, väinönputki ja pohjansinivalvatti sekä koivun, vaivaiskoivun ja pajun oksat ja lehdet. Talvella ravintoon kuuluu jäätynyttä ja kuivunutta kesän kasvillisuutta, sammalia, jäkäliä, varpuja, vaivaiskoivua, pajua, juuria sekä heiniä ja saroja. Runsasravintoisilla paikoilla myskihärkä suosii runsasravinteisia mehikasveja. Erityisen rehevä kasvillisuus on kesällä puronvarsien pajukoissa. Varsinkin kasvukauden alun kasvillisuus on hyvin ravinteikasta.


title: Myskihärkä

text: Myskihärkä on "Ovibos"-sukunsa ainoa laji. Se ei ole sukua varsinaisille "härkäeläimille" eli nautaeläimille (Bovinae), kuten jakille, naudalle, visentille ja biisonille. Myskihärän lähimpiä sukulaisia lienevät vuohieläimiin (Caprinae) kuuluvista eläimistä sumatranserovi ("Capricornis sumatraensis") ja goraalit ("Nemorhaedus goral"), paksusarvilampaat, lumivuohet ja härkägemssit eli takinit ("Budorcas taxicolor").


title: Myskihärkä

text: Eläin on sopeutunut hyvin kylmiin oloihin eikä viihdy lämpimässä. Runsaslumisessa maastossa myskihärällä on vaikeuksia kaivaa ravintonsa lumen alta, ja liian lämpimässä tämä eläin sairastuu helposti. Myskihärkä ei myöskään siedä kosteaa ympäristöä ja kilejä kuolee suojasäillä. Myskihärän kannalta on myös huonoa, jos lauhan ja pakkasen vuorottelu synnyttää maahan jäisen kuoren, niin ettei eläin kykene kaivamaan esimerkiksi juurakoita. Niinpä myskihärkä ei viihdy Arktiksessa alueella, jossa lumen paksuus on yli 100 cm ja/tai on usein suojasäitä.


title: Myskihärkä

text: Lajin levinneisyyden etelärajana pidetään tundravyöhykkeen etelärajaa eli heinäkuun 10 °C keskilämpörajaa. Myskihärkiä elää luonnonvaraisena Kanadan tundran pohjoisosissa muun muassa Ellesmerensaarella ja Grönlannissa lähinnä saaren pohjois- ja itäosassa. Eräs myskihärkäpopulaatio on Grönlannin pohjoiskärjessä Pearynmaalla, jossa heinäkuun keskilämpö ei nouse yli +5 °C. Siellä myskihärkiä tavataan Bansenin, Jonannes V Jansenin, Werluf Trollen ja Adam Bieringin mailla. Myskihärkiä on myös Mylius Erichsenin maalla Danmark- ja Independence-vuonojen välissä. Viereisellä Kruununprinssi Christianin maalla Danmark-vuonon ympäristössä myskihärkiä ei juuri ole paitsi aivan etelässä. Muita populaatioita on muun muassa Ingefieldin maalla ja Thulen lähistöllä. Grönlannin jäätön itärannikko Germanianmaalta Jamesoninmaalle noin 70–80 leveyspiirien välissä on myskihärkäaluetta. Täälläkään heinäkuun keskilämpö ei nouse yli 5 °C:n. Grönlannin pohjoisilla myskihärkäalueilla tammikuun keskilämpö on -25–35 °C luokkaa. Grönlannin myskihärkiä on myös länsiosassa Diskon saaren lähellä. Grönlannin myskihärkiä on nykyäänkin eniten lähinnä pohjoisessa Pearyn maalla ja idässä Scoresbysundin pohjoispuolella. Myskihärkiä elää jopa erittäin kylmässä Pohjois-Grönlannissa laaksoissa, tosin tämä kanta ei ole vakaa. Baffininsaarella on vain joskus nähty myskihärkiä ja muutamia luita löydetty, laji ei elä saarella ehkä syvän lumipeitteen ja kosteiden talvien takia.


title: Myskihärkä

text: Alaskan myskihärkäkanta metsästettiin sukupuuttoon 1800-luvulla. Myskihärkää on onnistuneesti istutettu 1900-luvulla muun muassa kivikkoiselle ja lyhytkasvuiselle Dovren ylängölle Norjaan, mistä eläimet vaelsivat Ruotsin puolelle Tännäsiin Härjedaleniin. Vuonna 1986 julkaistussa Dovren kunnan vaakunassa on myskihärän kuva. Myskihärkiä elää istutettuina jonkin verran myös Siperian tundralla Taimyrin niemimaalla, missä laji viihtyy hyvin. Niitä on viety myös itäisen Siperian edustalla olevalle Wrangelinsaarelle. Grönlannissa siirrettiin 1960-luvulla 27 myskihärkää Kangerlussuarqiin eli Söndre Strömfjordiin, missä alkujaan 27 eläimen kanta oli 90-luvun puoliväliin tultaessa kasvanut jo 3 500 yksilön joukoksi. Laidun on siellä parempaa kuin itärannikolla. Myskihärkiä on istutettu myös Alaskaan ja Arktisille saarille, esimerkiksi Banksin saarelle, jossa elää nykyään suurin myskihärkäjoukko, noin 68 000 yksilöä. Islannin, Pohjois-Ruotsin ja Huippuvuorten istutukset epäonnistuivat ehkä liiallisen lämmön ja kosteuden takia, osin kannan pienuuden takia.


title: Myskihärkä

text: Kanadan Banksinsaarella on raportoitu elävän noin 1,1–3 myskihärkää neliökilometriä kohden, koska Kanadan arktisten saarten tundra on yleensä hyvin niukkatuottoinen. Myskihärät elävät yleensä ylä-arktisella tundralla matalilla alamaan "keitailla", joissa kasvipeite kattaa noin puolet maapinta-alasta. Ne myös liikkuvat Ellesmeren saarella vuodenaikojen mukaan ravinnon perässä.


title: Myskihärkä

text: Devonin saarella myskihärkiä elää tiheässä esimerkiksi Truelove Lowlandsin märkäsaraniityillä, jossa myskihärkien biomassa on kesällä 300–400 kg/km². Talvella ja keväällä myskihärät ovat alueelta poissa.


title: Myskihärkä

text: Devonin saaren myskihärät syövät saaren vuotuisesta biomassatuotannosta vain 1–2 %, mikä on saman verran kuin suuren kasvinsyöjät yleensä Taimyrin niemimaalla. Tämä on kuitenkin 15–20 % joidenkin myskihärän suosimien niittyjen vuotuisesta biomassatuotannosta. Toisaalta talvella myskihärät söivät Devonin saaren tutkitun alueen tuotannosta 15 %, mikä on kymmenen kertaa enemmän kuin kesällä. Myskihärät syövät eniten tietyiltä niityiltä. Ellesmeren saarella myskihärät viettävät 83 % ajastaan niityillä, joiden ala on 31 % tutkitusta alasta. Myskihärät syövät näiltä alueilta 48 % maan pinnalla olevista kasvinosista. Myskihärkien laiduntaminen myös suosii tiettyjä laiduntamista kestäviä lajeja, esimerkiksi "Carex stans" -saralajia verrattuna muun muassa "Carex membranacea" -saraan ja luhtavillaaan ("Eriophorum angustifolium"). "Carex stans" -saran massasta on suurempi osa maan alla: niillä on pidemmät ja muodoltaan vaihtelevammat maavarret. Samoin "Oxytropis viscida" -keulankärkilaji pieneni myskihärän laiduntamisen takia.


title: Myskihärkä

text:
Myskihärän elinympäristön arvellaan muistuttavan jollain tavoin jääkauden aikaisen villamammutin elinympäristöä. Myskihärkää pidetään peuran lisäksi toisena säilyneenä lajina jääkauden aikaisesta suureläimistöstä, pleistoseenin megafaunasta. Myskihärkiä eli jääkaudella muun muassa Länsi- ja Keski-Euroopassa. Lajin levinneisyyden eteläraja lienee ulottunut Keski-Ranskasta Puolan ja Pohjois-Ukrainan kautta läntiseen Etelä-Siperiaan ja idempänä Jakutskin lähelle. Lajia ei tavattu esim. Baikalin seuduilla.
Beringiassa myskihärkä lienee elänyt vain napapiirin pohjoisosissa. Idempänä Pohjois-Amerikassa laji eli havumetsävyöhykkeen länsiosissa, Suurilla tasangoilla ja Mississippin laaksossa. Tuolloin ilmasto oli siellä nykyistä kylmempi. Laji kehittyi alun perin Euraasiassa ja kulkeutui Amerikkaan ehkä jo 200 000–90 000 vuotta sitten, ja Grönlantiin luultavasti vasta viime jääkauden jälkeen. On arveltu, että myskihärkä olisi hävinnyt Siperiasta Taimyrin niemimaalta vasta parituhatta vuotta sitten, mahdollisesti ihmisen metsästettyä sen sukupuuttoon. Ainakin Venäjällä tämän vieraslajin istutuksia onkin puolusteltu hävinneen lajin palautusistutuksina.


title: Antti Meurman

text: Antti Agathon Meurman (s. 31. tammikuuta 1955 Valkeakoski) on suomalainen viulutaiteilija ja Suomen kulttuurirahaston Pohjois-Savon rahaston asiamies.


title: Antti Meurman

text: Meurman valmistui Sibelius-Akatemiasta 1984. Hän on toiminut Kuopion konservatoriossa rehtorina ja viulunsoiton lehtorina. Nykyään hän on konservatorion kamari- ja orkesterimusiikin lehtori. Marraskuusta 2007 lähtien Meurman on toiminut myös Suomen kulttuurirahaston Pohjois-Savon rahaston asiamiehenä.


title: Žores Alfjorov

text: Žores Ivanovitš Alfjorov (, s. 15. maaliskuuta 1930) on venäläinen fyysikko, joka sai vuonna 2000 Nobelin fysiikanpalkinnon yhdessä Herbert Kroemerin ja Jack Kilbyn kanssa työstään puolijohdekomponenttien, erityisesti nopeiden transistorien, laserdiodien ja integroitujen mikropiirien kehittelystä. Näihin komponentteihin voidaan sanoa perustuvan nykyisen informaatioteknologian.


title: Žores Alfjorov

text: Alfjorov on Oulun yliopiston kunniatohtori. Hän on vieraillut Oulun yliopistossa useita kertoja 1980-luvulta alkaen.


title: Žores Alfjorov

text: Alfjorov valittiin 1995 Venäjän duumaan Jeltsiniä tukeneen Kotimme on Venäjä -puolueen ehdokkaana. Vuodesta 1999 lähtien hän on ollut duumassa kommunistien ehdokkaana. Hänet valittiin uudelleen 2003 ja 2007. Vuonna 2007 hän oli kommunistien listan kakkosehdokkaana vain puoluejohtaja Gennadi Zjuganovin jälkeen ja ennen Nikolai Haritonovia. Valtioduuman vanhimpana jäsenenä hän oli väliaikainen puhemies viidennen duuman kokoontuessa.


title: Žores Alfjorov

text: Alfjorov oli mukana kesällä 2007 mukana kymmenen Venäjän tiedeakatemian jäsenen allekirjoittamassa avoimessa kirjeessä presidentti Vladimir Putinille, jossa he arvostelivat häntä kirkon "soluttautumisesta" valtion elimiin, koulutukseen ja tieteeseen.


title: Lumipallo (albumi)

text: Lumipallo on J. Karjalainen ja Mustat Lasit -yhtyeen studioalbumi, joka on julkaistu vuonna 1988.


title: Lumipallo (albumi)

text: Kaikki kappaleet säveltänyt ja sanoittanut J. Karjalainen sekä sovittanut Jukka Tuovinen, ellei toisin mainita.


title: Lumipallo (albumi)

text: Vierailijat


title: Marc Burns

text: Marc Burns (s. 7. tammikuuta 1983) on trinidadtobagolainen pikajuoksija.


title: Marc Burns

text: Burns voitti 2000 yleisurheilun nuorten MM-kisoissa Santiago de Chilessä 100 metrillä pronssia. Edmontonin MM-kilpailuissa 2001 hän juoksi maansa pikaviestijoukkueessa kolmanneksi. Myöhemmin mitali kirkastui hopeaksi, kun Yhdysvaltain joukkue hylättiin. Vuonna 2002 nuorten MM-kilpailuissa Kingstonissa hän saavutti hopeaa ajalla 10,18. Pariisin MM-kisoissa 2003 hän karsiutui alkuerissä. Ateenan olympialaisissa 2004 hänet hylättiin alkuerissä. Burns alitti ensimmäisen kerran 10 sekunnin rajan 25. kesäkuuta 2005, kun hän juoksi Port of Spainissa 9,96. Samana vuonna hän sijoittui Helsingin MM-kisoissa seitsemänneksi ajalla 10,14. 4 x 100 metrin viestijuoksussa hän oli mukana Trinidad ja Tobagon MM-hopeaa voittaneessa joukkueessa. Kauden lopussa hän voitti juostuaan 10,00. Vuonna 2006 Burns juoksi kolmanneksi Kansainyhteisön kisoissa ja kahdeksanneksi . Yleisurheilun maailmancupissa hän oli kolmas. Osakan MM-kisoissa 2007 hän sijoittui 100 metrillä kahdeksanneksi ja Pekingin olympialaisissa 2008 seitsemänneksi. Pekingissä hän saavutti hopeaa Trinidad ja Tobagon joukkueessa 4×100 metrin viestijuoksussa. hän oli viides.


title: Marc Burns

text: Berliinin MM-kilpailuissa 2009 hän juoksi 100 metrillä seitsemänneksi ajalla 10,00. Pikaviestissä hän juoksi toisen osuuden hopeaa maansa ennätyksellä 37,62 saavuttaneessa joukkueessa. Istanbulin sisäratojen MM-kilpailuissa 2012 Burns sijoittui viidenneksi 60 metrillä ajalla 6,62. Lontoon olympialaisissa 2012 hän sai pikaviestissä hopeaa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen Glasgow'n Kansainyhteisön kisoissa 2014 hän sai pikaviestissä pronssia.


title: Madame Web

text: Madame Web on Marvel-kustantamon sarjakuvissa esiintyvä hahmo ja Hämähäkkimiehen seikkailujen sivuhahmo. Madame Web tuntee myös Tuonpuoleisen. Madame Webin loivat Denny O'Neil ja John Romita, Jr. Hahmon ensiesiintyminen tapahtui "Amazing Spider-Man" -lehden numerossa 210 (marraskuu 1980)


title: Madame Web

text: Madame Web on mutantti ja tällä on lukuisia psyykkisiä voimia, kuten telepatia. Hän voi myös parantaa psyykkisesti sairaita ihmisiä ja liikkua paikasta toiseen astraalimuotonsa avulla. Viiden rituaalin tapahtumien jälkeen Madame Web on ollut kuolematon.


title: Madame Web

text: Madame Web on vammainen. Suurin osa hänen raajoistaan on toimintakyvyttömiä ja hän on myös sokea. Viidenrituaalin jälkeen Madamen terveys on kuitenkin huomattavasti kohentunut, vaikka hän onkin edelleen sokea ja sidottu erikoisvalmisteiseen tuoliinsa, joka pitää hänen elintoimintojaan yllä.


title: Madame Web

text: Madame Web esiintyi usein Hämähäkkimiehen animaatiosarjassa, jossa hänen osuutensa hoiti Stan Leen vaimo Joan Lee. Sarjassa Madamen tehtävä oli antaa Hämähäkkimiehelle vaikeaselkoisia, mutta lopulta tarpeellisia neuvoja.


title: Madame Web

text: Madamen toimien vuoksi Hämähäkkimies tapasi Tuonpuoleisen. Toisin kuin sarjakuvissa, animaatiosarjan Madame Web oli voimakas kosminen olento.


title: Madame Web

text: Jaksot, jossa Madame Web esiintyi:


title: Madame Web

text: 28 "Tohtori Outo",


title: Madame Web

text: 29 "Tee toivomus",


title: Madame Web

text: 30 "Mustekalan hyökkäys",


title: Madame Web

text: 35 "Lopullinen tappaja",


title: Madame Web

text: 36 "Tombstone",


title: Madame Web

text: 37 "Venomin paluu",


title: Madame Web

text: 38 "Carnage",


title: Madame Web

text: 41 "Käännekohta",


title: Madame Web

text: 60 "Vesimiehen paluu 2/2",


title: Madame Web

text: 61-63 "Salaiset Sodat" ja


title: Madame Web

text: 64-65 "Hämähäkki Sodat"


title: Klas Pontus Arnoldson

text: Klas Pontus Arnoldson (27. lokakuuta, 1844 – 20. helmikuuta, 1916) oli ruotsalainen kirjailija, journalisti ja poliitikko. Hän oli kansanedustaja vuosina 1882–1887. Hän oli aatteiltaan pasifisti ja sai Nobelin rauhanpalkinnon 1908 yhdessä tanskalaisen Fredrik Bajerin kanssa. Arnoldson oli Svenska freds- och skiljedomsföreningen (SFSF) perustajajäseniä ja sen ensimmäinen puheenjohtaja.


title: Elinkaari

text: Elinkaari on minkä tahansa elävän olennon, laitteen tai ilmiön yksilön toiminnallisuutta kuvaava kaari. Kaaren tyypillinen matemaattinen muoto on kellokäyrä. Syntyvaiheessa toiminnallisuus lähtee kasvamaan nollapisteestä. Kellokäyrän keskivaiheilla toiminnallisuus on suurimmillaan. Sitten se alkaa laskea kohti loppuaan. Tuotteiden ja ilmiöiden teoreettinen elinikä voi jatkua vailla loppua, mutta käytännöllinen käyttöikä on rajallinen. Eliöiden elinikä päättyy täsmälliseen kuolinhetkeen.


title: Elinkaari

text: Erityisesti elinkaarella voidaan tarkoittaa:


title: Siirtokirjoitus

text: Siirtokirjoitus (toisinaan siirtokirjainnus, siirrekirjoitus tai siirrekirjainnus) on kirjoituksen muuntamista kirjoitusjärjestelmästä toiseen. Siirtokirjoitus pyrkii korvaamaan vieraat kirjoitusmerkit sellaisilla, jotka ovat lukijalle tuttuja tai ainakin vähemmän outoja kuin alkuperäiset. Siirtokirjoituksen lajeja ovat "translitterointi" ja "transkriptio", joiden välinen ero ei aina ole aivan selvä.


title: Siirtokirjoitus

text: Siirtokirjoitus voi tapahtua kahden äännekirjoitukseen perustuvan järjestelmän (esimerkiksi latinalaisen ja kyrillisen) välillä, mutta toinen tai kumpikin kirjoitusjärjestelmä voi perustua tavu- tai sanakirjoitukseenkin. Muuntamista erityisesti latinalaiseen kirjaimistoon kutsutaan "latinaistamiseksi" ja siinä käytettävää järjestelmää samoin kuin lopputulosta "latinaistukseksi" (vieraskielisiä malleja seuraten voidaan puhua myös "latinisaatiosta" tai "romanisaatiosta"). Latinaistettuja nimiä voidaan nähdä päivittäin tiedotusvälineissä, kun esimerkiksi venäläisiä, arabialaisia tai kiinalaisia erisnimiä kirjoitetaan latinalaisin kirjaimin.


title: Siirtokirjoitus

text: Jos siirtokirjoitus tehdään korvaamalla lähdekielen kirjaimet kohdekielen kirjaimilla jonkin säännöstön mukaan, voidaan puhua "translitteroinnista" tai "translitteraatiosta". Koska muunnos tällöin tapahtuu kaavamaisesti kirjoitusasun pohjalta, sitä tehtäessä ei tarvitse erikseen pohtia kirjainten äänteellistä vastaavuutta. Tämä kuitenkin edellyttää, että sekä lähde- että kohdekieli käyttävät äännekirjoitusta. Sanakirjoituksen yhteydessä on sen sijaan pyrittävä valitsemaan kohdekielen merkit niin, että lukija osaa yhdistää ne lähdekielen mukaiseen ääntämykseen; tällöin voidaan puhua "transkriptiosta" tai "transkriboinnista".


title: Siirtokirjoitus

text: Termistö ei kuitenkaan ole täysin vakiintunutta, sillä usein transkriptiotakin kutsutaan translitteroinniksi. Toisaalta transkriptiota voidaan joskus pitää yläkäsitteenä ja translitterointia sen erikoistapauksena. Kahden äännekirjoitusjärjestelmän välistä siirtokirjoitusta voidaan kutsua transkriptioksi etenkin, jos se pyrkii heijastamaan äänneasua pikemmin kuin kirjoitusasua.


title: Siirtokirjoitus

text: Translitterointi pyrkii siis ensisijaisesti heijastamaan alkuperäistä kirjoitusasua, kun taas transkriptio heijastaa äänneasua. Ihanteellisessa translitteroinnissa kutakin alkukielen merkkiä vastaa aina tietty kohdekielen merkki ja päinvastoin, niin että kirjoitus voidaan palauttaa täsmälleen alkuperäiseen muotoon yksinkertaisesti toistamalla translitterointi käänteisenä. Oikean äänneasun hahmottamiseksi pitäisi kuitenkin tällöin periaatteessa ymmärtää myös, miten alkukielen oikeinkirjoitus kytkeytyy ääntämykseen. Koska kohdekielisen kirjoituksen suhde ääntämykseen voi olla aivan erilainen kuin alkukielisen kirjoituksen, translitteroinnissa päädytään usein tekemään monimutkaisia ja epätarkkoja sopimuksia kirjainten korvaamisesta. Tällöin yksittäistä kirjainta voi vastata usean kirjaimen yhdistelmä tai yhdellä merkintätavalla voi olla useita mahdollisia vastineita toisessa kirjoitusjärjestelmässä. Käytännössä siirtokirjoitus onkin usein jonkinlainen translitteroinnin ja transkription välimuoto, joka ei ole yksiselitteisesti palautettavissa alkuperäiseen kirjoitusasuun ja joka toisaalta antaa vain ylimalkaisen kuvan alkukielisestä ääntämyksestä.


title: Siirtokirjoitus

text: Mitään siirtokirjoituksen muotoa ei pidä sekoittaa kääntämiseen, jossa lähdekielen sanoilla ilmaistut ajatukset pyritään ilmaisemaan kohdekielen sanoilla. Siirtokirjoituksessa ei pyritä välittämään sanojen sisältöä vaan lähinnä niiden kirjoitus- tai ääntämisasua. Siirtokirjoitusta sovelletaankin yleensä vain erisnimiin, joita ei ole tarkoituksenmukaista tai mahdollistakaan kääntää.


title: Siirtokirjoitus

text: Translitterointi on erotettava litteroinnista eli äänitetyn puheen tai sanelun kirjaintamisesta. Litteroinnissa puhe muunnetaan kirjoitukseksi, jota voidaan sitten välittää, eritellä tai arkistoida. Toisin kuin siirtokirjoituksessa, yleensä litteroinnissa keskeistä on sanojen sisältö.


title: Siirtokirjoitus

text: Eräänlaisena transkription erikoistapauksena tai muunnelmana voidaan pitää tarkekirjoitusta eli foneettista transkriptiota, joka toisaalta vertautuu litterointiin sikäli, että se perustuu puheeseen eikä välittäjänä käytetä toista kirjoitusjärjestelmää. Tarkekirjoitus keskittyy erityisesti ääntämyksellisiin yksityiskohtiin ja palvelee kielitieteellistä tutkimusta ja kielenopetusta.


title: Siirtokirjoitus

text: Kyrillisiä kirjaimia translitteroitaessa on Suomessa pyritty noudattamaan omaa yhtenäistä käytäntöä 1800-luvun lopulta lähtien. Suomen Standardisoimisliiton määrittämä kansallinen standardi SFS 4900 eroaa sekä YK:n suosittamasta kansainvälisestä ISO 9 -standardista että englanninkielisissä maissa noudatettavista käytännöistä. Esimerkiksi venäjänkielinen nimi Толстой translitteroidaan suomalaisten sääntöjen mukaan "Tolstoi", ISO 9:n mukaan "Tolstoj" ja englanniksi yleisimmin "Tolstoy". Usein translitterointi otetaan sellaisenaan englanninkielisestä tekstistä, ja tällöin päädytään lähes aina virheelliseen suomenkieliseen asuun.


title: Siirtokirjoitus

text: Muutamiin merkittäviin historiallisiin nimiin on suomen kielessä vakiintunut kirjoitusasu, joka ei noudata translitterointistandardia. Sellaisia ovat muun muassa Leo (ven. Лев "Lev") Tolstoi ja Josif (ven. Иосиф "Iosif") Stalin.


title: Siirtokirjoitus

text: Venäjän ulkomaanpasseihin nimet kirjoitettiin ennen ranskankielisen, mutta nykyisin englanninkielisen translitteroinnin mukaisesti. Jos kyrillisin aakkosin kirjoitetun nimen haltija muuttaa ulkomaille, hän yleensä omaksuu paikallisen tavan mukaisen kirjoitusasun. Historialliset nimet eivät aina tällä tavoin muutu, vaan ne kirjoitetaan yhä kansallisen translitterointikaavan mukaisesti: Sergei Rahmaninov (ei ”Sergei Rachmaninoff”). Horjuvuutta esiintyy muun muassa seuraavissa nimissä: Igor Stravinski ~ Igor Stravinsky, Vatslav Nižinski ~ Vaslav Nijinsky, Maksim Šostakovitš ~ Maxim Shostakovich, Bella Davidovitš ~ Bella Davidovich.


title: Siirtokirjoitus

text: Kyrillisen kirjaimiston siirtokirjoituksessa on jonkin verran myös lähdekielestä riippuvia eroja, joten asianmukainen translitterointi on syytä tarkistaa kunkin kielen kohdalla erikseen:Kreikan kielen siirtokirjoituksessa on noudatettu suomenkielisissä teksteissä pääsääntöisesti standardia SFS 5807 (joka pohjautuu saksalaiseen standardiin DIN 31 634 ja osin eroaa kansainvälisestä standardista ISO 843). Se sisältää nykykreikan transkribointisääntöjen lisäksi translitterointisäännöt etenkin muinaiskreikkaa varten.


title: Siirtokirjoitus

text: Kansainväliseen yhtenäistämiseen vedoten YK on suositellut latinaistamaan kreikkalaiset "paikannimet" kreikkalaisen standardin ELOT 743 mukaisesti. Tätä suositusta noudatettaessa paikannimien latinaistus osin poikkeaa suomen äänne- ja oikeinkirjoitusjärjestelmään mukautetusta transkriboinnista.


title: Siirtokirjoitus

text: Vuonna 2015 Kotimaisten kielten keskus on ilmoittanut suosittavansa ELOT 743 -järjestelmää ja julkaissut ohjeen Kreikan hallituksen ministerien ja puolueiden nimien oikeinkirjoituksesta tätä järjestelmää käyttäen. Näin ollen voidaan todeta SFS-standardin vanhentuneen kokonaisuudessaan.


title: Siirtokirjoitus

text: Arabian kielen translitteraation suomalainen standardi on SFS 5755. Sitä ei kuitenkaan usein noudateta, koska nimet haetaan ulkomaalaisista tiedotusvälineistä. Niinpä esiintyy runsaasti vaihtelua ja horjuvuutta, eikä sanojen ääntöasu käy yksikäsitteisesti ilmi, esimerkiksi "džihād" ~ "jihad".Mandariinikiinalle on olemassa lukuisia latinaistamisjärjestelmiä, mikä onkin johtanut siihen, että kiinalaisia paikkojen ja henkilöiden nimiä latinaistetaan useilla eri tavoilla (esimerkiksi Peking ~ Beijing). Manner-Kiinan virallinen järjestelmä on 1950-luvulta lähtien ollut pinyin, kun taas Taiwanilla yleisin järjestelmä on Wade–Giles-latinaistus. Lisäksi on olemassa lukuisia muita järjestelmiä mandariinin ja kantoninkiinan latinaistamiseen. Suomenkielisissä teksteissä suomen kielen lautakunta suosittelee pinyin-järjestelmän käyttämistä, joskin tutuimmista ja historiallisista nimistä on mahdollista käyttää myös "vanhoja, vakiintuneita sovinnaisnimiä", kuten Peking.


title: Siirtokirjoitus

text: Japaniksi latinalaista aakkostoa kutsutaan nimellä "rōmaji". Yleisiä japanin latinaistamiseen käytettyjä järjestelmiä ovat Hepburn-latinaistus sekä Kunrei-shiki (ISO 3602) .


title: Siirtokirjoitus

text: Vuonna 1957 suomen kielen lautakunta antoi suosituksen, jonka mukaan japanilaiset nimet tulisi kirjoittaa suomenkielisissä tekstiyhteyksissä suomeen mukautetulla Hepburn-järjestelmällä. Tässä suomalaisessa Hepburnissa pitkiä vokaaleja ei ole ollut tapana merkitä. Konsonanttien merkitsemisessä tehdään englantilaiseen Hepburniin verrattuna seuraavat muutokset:


title: Siirtokirjoitus

text: Tämän latinaistuksen mukaisina ovat suomen kieleen sovinnaisiksi vakiintuneet ainakin paljon käytetyt paikannimet Jokohama ("Yokohama"), Kioto ("Kyōto") ja Tokio ("Tōkyō"). Kiinan virallistettua pinyin-latinaistuksensa vuonna 1979 alkoi suomalainen kielenhuolto kallistua sille kannalle, että japaniakin voitaisiin latinaistaa vakiintuneen kansainvälisen järjestelmän eli käytännössä lähinnä Hepburnin mukaan. Vielä vuonna 2002 suomalaista Hepburn-latinaistusta pidettiin virallisesti ensisijaisena ratkaisuna. Käytännössä esimerkiksi Helsingin Sanomat on 2000-luvun ensimmäisellä vuosikymmenellä jo laajalti käyttänyt englantilaista Hepburn-latinaistusta ilman vokaalien pituusmerkkejä, nähtävästi suoraan englanninkielisten uutissähkeiden mukaan.


title: Siirtokirjoitus

text: Koreaksi latinalaista aakkostoa kutsutaan nimellä romaja. Yleisin latinaistamisjärjestelmä on viime vuosiin saakka ollut McCune–Reischauer-latinaistus, jota edelleen käytetään Pohjois-Koreassa. Sen sijaan Etelä-Koreassa hyväksyttiin vuonna 2000 korean uudistettu latinisaatio, joka ratkaisee useita McCune–Reischauer-järjestelmän ongelmakohtia. Tienviittojen ja oppikirjojen on siirryttävä uudistettuun järjestelmään niin pian kuin mahdollista. Henkilönnimet on jätetty heidän itse ratkaistavakseen, mutta virallisen järjestelmän käyttäminen on suositeltavaa. Kolmas järjestelmä on Yale-latinaistus, joka esiintyy pääosin englanninkielisessä akateemisessa kirjallisuudessa.


title: Siirtokirjoitus

text: 1900-luvun alussa, kun Venäjä osoitti mielenkiintoa Koreaa kohtaan, kehitettiin myös tapoja esittää koreaa kyrillisellä aakkostolla.


title: Siirtokirjoitus

text: Sellaisten historiallisten kielten kuin sumerin, akkadin ja heetin siirtokirjoitusta käsitellään nuolenpääkirjoituksen yhteydessä.


title: Limes norrlandicus

text: Limes norrlandicus (”Norlannin raja”) on Skandinavian niemimaalla ilmenevä ilmasto-, maaperä- ja kasvillisuustyyppien raja. Se on myös ollut kulttuurinen ja elinkeinonharjoitukseen liittyvä raja.


title: Limes norrlandicus

text: Limes norrlandicuksen raja noudattelee Ruotsissa boreaalisen havumetsävyöhykkeen etelärajaa. Sen pohjoispuolella metsät ovat valtaosin havumetsiä, maaperä hapan ja talvi on luminen, pitkä ja kylmä. Eteläpuolella hallitsevat rehevät sekametsät ja edelleen etelämpänä puhtaat lehtimetsät, maaperä multavaa ja talvet useimmiten lauhoja ja vähälumisia. Limes norrlandicus kulkee Etelä-Ruotsin halki. Suomessa sen eteläpuolelle kuuluu vain ohut kaistale etelärannikolla. Paikoin Ruotsissa kasvillisuustyypin raja erottuu maastossa silmämääräisestikin.


title: Limes norrlandicus

text: Ruotsissa Limes norrlandicus on ollut vuosituhannet kulttuurinen ja taloudellinen rajavyöhyke, sillä sen eri puolet ovat soveltuneet erilaisten elinkeinojen harjoittamiseen. Jo kivikaudella Limes norrlandicus oli Ruotsin alueen osalta liuske-kvartsiittikulttuurin eteläraja ja toisaalta skandinaavinen kuoppakeramiikka ei ulottunut sitä pohjoisemmaksi. Myöhemmin, pronssikaudelta lähtien, Limes Norrlandicus vakiintui maanviljely- ja pyyntikulttuurin rajaksi. Rautakaudella Limes norrlandicus on suomalais-ugrilaiseen pyyntiväestöön usein yhdistettyjen rautakautisten järvihautojen esiintymisalueen eteläraja. Toisaalta se on skandinaavien asutuksesta kertovien viikinkiajan riimukivien esiintymisen pohjoisraja.


title: Limes norrlandicus

text: Kulttuuriraja on saattanut ainakin ajoittain olla myös kieliraja. Sen pohjoispuolella on viimeistään rautakaudella ilmeisesti puhuttu lähinnä nykyisten saamelaiskielten esimuotoja ja eteläpuolella ilmeisesti skandinaavisia kieliä. Tätä aikaisemmista kielioloista on esitetty erilaisia näkemyksiä. Esimerkiksi Ante Aikion mukaan Pohjois-Fennoskandiassa olisi vielä ajanlaskun alun tienoilla puhuttu tuntematonta paleoeurooppalaista kieltä, joka ensimmäisen vuosituhannen jaa. alkupuolella joutui saamelaiskielten syrjäyttämäksi. Aikion mukaan siis saamen leviäminen Skandinaviassa etelään päin on alle 2 000 vuoden ikäinen tapahtuma, eikä Skandinavian Limes norrlandicus ole sitä aikaisemmin voinut olla uralilaisen kielikunnan eteläraja.


title: Limes norrlandicus

text: Vyöhykkeen eteläpuolella ovat asuneet maata viljelleet germaanisten kielten puhujat, jotka ehkä vasta keskiajalta lähtien alkoivat laajemmassa määrin levittäytyä rajan pohjoispuolelle.


title: Suoruumis

text: Suoruumis on suosta löytynyt ihmisruumis. Tässä artikkelissa käsitellään soista löytyneitä muinaisia vainajia, joiden tutkimus kuuluu arkeologian piiriin.


title: Suoruumis

text: Tietynlaiseen suohon upotetut ruumiit säilyvät huomattavan hyvin verrattuna maahan hautaamiseen, sillä sellaisessa suossa on hyvin vähän happea. Tällaisia soita on lähinnä Luoteis-Euroopassa, josta on myös valtaosa suoruumiista löydetty. Vain jotkut balsamoidut tai jäätyneet vainajat ovat säilyneet yhtä hyvin tai paremmin kuin hyvin säilyneet suoruumiit. Monet suoruumiit ovatkin arkeologian kannalta kiinnostavia siksi, että niissä on säilynyt pehmytkudoksia, kuten ihoa ja sisäelimiä.


title: Suoruumis

text: Muinaisia suoruumiita on löydetty Luoteis-Euroopasta sadoittain. Huomattavan useissa näistä on väkivallan merkkejä. On arveltu, että ainakin osa olisi uhrattu tai teloitettu suohon.


title: Suoruumis

text: Suomesta tunnetaan ainakin yksi suo, Leväluhta, josta on löytynyt esihistoriallisia ruumiita. Suomen suot eivät kuitenkaan säilytä ruumiita yhtä hyvin kuin monet Luoteis-Euroopan suot. Niinpä Leväluhdan vainajista on jäljellä lähinnä vain luita ja luiden osia.


title: Lasite

text: Lasite on keraamisen esineen pinnalla oleva ohut lasimainen kerros. Lasitetta käytetään esineen suojamiseksi kosteudelta sekä mekaaniselta rasitukselta. Lasitteet sisältävät aina lasifaasin, jonka osuus on 80-100 %. Lasite saattaa sisältää lasin lisäksi kiteitä, jotka tekevät lasitteen pinnasta karhean tai matan. Mattaa pintaa käytetään esimerkiksi lattialaatoissa, jotta nämä eivät olisi liukkaita.


title: Lasite

text: Lasite syntyy poltettaessa keraami korkeassa lämpötilassa. Joskus lasite saattaa kuitenkin syntyä myös luonnollisessa prosessissa, esimerkiksi tulivuoren purkauksessa. Myös ydinräjähdyksen lämpösäteily saattaa synnyttää lasitteen räjähdyspisteen välittömään läheisyyteen.


title: Rob Morrow

text: Robert Alan ”Rob” Morrow (s. 21. syyskuuta 1962 New Rochelle, New York) on yhdysvaltalainen näyttelijä ja ohjaaja.


title: Rob Morrow

text: Morrow aloitti ammattinäyttelijän uransa 1980-luvun alussa ja ensimmäinen näytelmä, jossa hän esiintyi, oli Horatio Algerin tekstiin perustunut off-Broadway-tuotanto "Ragged Dick". Myöhemmällä urallaan hän on esiintynyt kymmenissä näytelmissä, joihin lukeutuvat muun muassa Chaim Potokin 1960-luvulla kirjoittamaan romaaniin perustuva musikaali "The Chosen", William Whartonin esikoisromaaniin perustuva "Birdy", Richard Nelsonin näytelmä "The Return of Pinocchio" ja Jon Robin Baitzin "The Substance of Fire". Vuonna 1986 Morrow oli perustamassa monen muun alan ihmisen kanssa teatteriryhmää Naked Angels.


title: Rob Morrow

text: Elokuvadebyyttinsä Morrow teki vuonna 1985 ensi-iltansa saaneessa, George Bowersin ohjaamassa komediaelokuvassa "Private Club" ("Private Resort"), jonka toisessa pääosaroolissa esiintyi Johnny Depp. Seuraavina vuosina hän vieraili muutamissa televisiosarjoissa ennen kuin sai vuonna 1990 pääosaroolin CBS:n esittämästä komediallisesta draamasarjasta "Villi Pohjola" ("Northern Exposure"). Hän oli lääkäri Joel Fleischmanin roolista kahdesti (vuosina 1992 ja 1993) ehdolla Emmy-palkinnon saajaksi sarjassa paras miespääosa draamasarjassa ja kolmesti (vuosina 1992–1994) ehdolla Golden Globen saajaksi samassa kategoriassa. Morrow jätti sarjan kesken sen kuudennen, viimeiseksi jääneen tuotantokauden (1994–1995). Vuonna 1994 Morrow esitti Richard ”Dick” Goodwinia Robert Redfordin ohjaamassa, monia palkintoehdokkuuksia keränneessä elokuvassa "Quiz Show – tupla ja kuitti" ("Quiz Show"). Muita elokuvia, joissa hän on esiintynyt, ovat muun muassa Albert Brooksin ohjaama "Kaiken takana on äiti" ("Mother", 1996), Bruce Beresfordin ohjaama "Viimeinen tanssi" ("Last Dance", 1996) ja Michael Hoffmanin ohjaama "Keisareiden kerho" ("The Emperor's Club", 2002).


title: Rob Morrow

text: Vuonna 2002 Morrow palasi televisiosarjojen pariin rikossarjassa "Ehdonalaiset" ("Street Time"), jossa hänellä oli pääosarooli Kevin Hunterina, mutta sarja lopetettiin seuraavana vuonna. Vuodesta 2005 vuoteen 2010 Morrow esitti FBI-agentti Don Eppesin roolia CBS:n rikossarjassa "Num3rot" ("Numb3rs"). "Num3roiden" päättymisen jälkeen hän sai toisen pääroolin lyhytikäiseksi jääneestä lakisarjasta "Koko totuus" ("The Whole Truth", 2010).


title: Rob Morrow

text: Näyttelemisen lisäksi Morrow on myös ohjannut kaksi elokuvaa, lyhytelokuvan "Silent Alarm", joka sai ensi-iltansa vuonna 1993, ja elokuvan "Rakkaus tienhaarassa" ("Maze"), joka ensiesitettiin vuonna 2000. Hän oli käsikirjoittamassa molempia ja jälkimmäisessä elokuvassa hän toimi myös tuottajana ja pääosan esittäjänä. Morrow on myös ohjannut jaksoja televisiosarjoihin "Kylmä rinki" ("Oz"), "Ehdonalaiset", "Joanin salaisuus" ("Joan of Arcadia"), "Num3rot" ja "Necessary Roughness".


title: Rob Morrow

text: Morrow on ollut vuodesta 1998 lähtien naimisissa näyttelijä Debbon Ayerin kanssa. Parilla on yksi yhteinen lapsi, tytär Tu Simone Morrow.


title: Voisalmi

text:
Voisalmi on Lappeenrannan kaupunginosa Tyysterniemen pohjoispuolella. Voisalmen kaupunginosa sijaitsee Voisalmensaaressa, jossa on myös Kariniemen, Kivisalmen ja Suolahden kaupunginosat.
Voisalmessa on ostoskeskus, jossa on kebabkioski, yksi kauppa, pankkiautomaatti, apteekki, baari, kylmä huoltoasema, autokorjaamo, terveyskeskus, urheilukenttä, asuintaloja, Voisalmen koulu (peruskoulu).


title: Voisalmi

text: Voisalmi ja Kivisalmi on rakennettu 1960- ja 1970-luvuilla. Kariniemi on rakennettu 1990-luvulla.


title: Voisalmi

text: Voisalmen eteläosassa, lähellä Voisalmen siltaa, on useita Salpalinjan bunkkereita ja panssarivaunuesteitä. Voisalmen itäosassa Suolahden kaupunginosassa sijaitsee Mertaniemen voimala, joka oli Suomessa ensimmäisiä maakaasusta sähköä ja kaukolämpöä tuottavia voimaloita.


title: Voisalmi

text: Swanit rakensivat huvilan Lappeenrannan pohjoispuolelle Voisalmen saareen Hopeavuoreen. C.G. Swan laati itse talon piirustukset, ja huvila valmistui 1892. Huvila oli kesäisen lomanvieton, puutarhanhoidon ja kulttuurin tyyssija. Siellä viihtyivät Järnefeltien lisäksi tyttärien aviopuolisot, kuten Christian Sibelius ja Otto Manninen.


title: Voisalmi

text: Huvila rapistui nopeasti 1940-luvulla sodan jälkeen ja on jäänyt nykyisin tehdasalueelle. Huvilarakennusta ei ole enää olemassa.


title: Voisalmi

text: Voisalmen läpi kulkee kaksi joukkoliikennereittiä: Kivisalmen reitti ja Taipalsaaren reitti. Reitit kiertävät Lappeenrannan keskusten jälkeen Tyysterniemen kautta Voisalmeen. Kivisalmen reitti pysähtyy Kivisalmen kioskin kohdalla, ja jotkut vuorot jatkavat Kivisalmen kärkeen. Taipalsaaren linjat ajavat edelleen suoraan Taipalsaarelle kiertämättä Kivisalmea. Kariniemessäkin on joukkoliikennettä.


title: Ketjusääntö

text: Differentiaalilaskennassa ketjusääntö antaa keinon derivoida yhdistetty funktio. Jos funktio formula_1 on derivoituva pisteessä formula_2 ja formula_3 on derivoituva pisteessä formula_4, on ketjusäännön mukaan voimassa


title: Ketjusääntö

text: missä ' tarkoittaa derivaattaa formula_2:n suhteen. Leibnizin merkintää käyttäen ketjusääntö saa muodon


title: Ketjusääntö

text: Tässä argumentit on jätetty pois selkeyden vuoksi (edelleen siis formula_8 ja formula_9). Ketjusääntö voidaan todistaa karakterisointilauseen avulla. Ketjusäännöstä on myös versio matriisien kertolaskulle.


title: Indra

text: Indra (devanagari: इन्द्र) on Rigvedan ylijumala, sään ja sodan jumala sekä Svargalokan herra hindulaisuudessa.


title: Indra

text: Veda-hymneissä Indra kuvataan sankarilliseksi ja loistavaksi hahmoksi, joka ajaa kahden hevosen vetämissä kultaisissa vaunuissa. Indran aseena oli salama, jota hän kantoi oikeassa kädessään. Lisäksi hän käytti nuolia, koukkua ja verkkoa, johon hän kietoi vihollisensa. Indra saavutti valta-asemansa hindujumalien joukossa surmaamalla Vritran, kuivuuden käärmeen, joka oli niellyt kosmiset vedet ja makasi kerällä vuorten yllä. Indran iskemä salama halkaisi käärmeen mahan ja päästi vedet valloilleen synnyttäen elämää ja vapauttaen aamunkoiton.


title: Indra

text: 500-luvulla eaa. Indra tunnettiin paratiisin jumalana, ja Vishnu oli ottanut hoitaakseen hänen tehtävänsä. Indran kreikkalainen vastine oli taivaan jumala Zeus, ja roomalaiset samaistivat hänet omaan taivaanjumalaansa Jupiteriin.


title: Torino FC

text: Torino Football Club on torinolainen jalkapalloseura, joka pelaa Italian korkeimmalla sarjatasolla Serie A:ssa. Seuran perustivat muutamat Juventuksen jäsenet vuonna 1906 nimellä "Associazione Calcio Torino". Jäsenet eivät olleet tyytyväisiä Juventukseen, joten he perustivat oman seuran. Uuteen seuraan liittyi kaksi vanhempaa torinolaisseuraa "Internazionale Torino" ja "Unione Sportiva Torinese". Joukkueen nimi muuttui vuonna 1970 "Torino Calcioksi", ja nykyinen nimi otettiin käyttöön vuonna 2005. Seuran lempinimiä ovat muun muassa "Granata" (seuran tunnusvärin mukaan) ja "Il Toro" (härkä).


title: Torino FC

text: Torino FC:n ensimmäinen Scudetto tuli kaudella 1927–1928, mutta seuran varsinainen kulta-aika osui 1940-luvulle, jolloin se voitti viisi Italian mestaruutta. Tuota kulta-ajan joukkuetta kutsutaan "Grande Torinoksi". Silloista kokoonpanoa pidetään yhtenä Serie A:n historian parhaista. Kaikki Grande Torinon pelaajat yhtä lukuun ottamatta kuolivat Supergan lento-onnettomuudessa vuonna 1949.


title: Torino FC

text: Kauden 2004–2005 päätteeksi Torino Calcio varmisti nousun Serie A:han FC Messina Peloron kanssa. Italian Jalkapalloliitto "FIGC" ei kuitenkaan päästänyt seuroja Serie A:han niiden talousvaikeuksien vuoksi. FC Messina Peloron protesti meni siviilioikeudessa läpi, Torino Calcion ei. Niinpä Torino Calcion olemassolo oli vaakalaudalla. Italiassa on kuitenkin sääntö, jonka mukaan lopettavan seuran luonnollinen jatkaja saa aloittaa sarjapykälää alempaa. Niin syntyi organisaatio nimeltä Torino FC, joka aloitti suoraan Serie B:stä, koska Torino Calcio olisi noussut Serie A:han. Torino FC nousi heti ensimmäisen Serie B -kauden jälkeen Serie A:han, jossa se pelasi kolme kautta ennen putoamistaan takaisin kakkostasolle keväällä 2009. Se nousi Serie A:han jälleen keväällä 2012.


title: Torino FC

text: Seura on voittanut Italian mestaruuden seitsemän kertaa, joista viimeisin kaudella 1975–1976 ja Italian Cupin viisi kertaa, joista viimeisin kaudella 1992–1993. Paras saavutus eurokentillä on UEFA Cupin finaali 1991–1992, jossa se kuitenkin hävisi Amsterdamin AFC Ajaxille.Grande Torino (1940-luvun menestysjoukkue)Muita


title: Fredrik Wilhelm Knoblock

text: Fredrik Vilhelm Knoblock (23. toukokuuta 1806 Kristiansund, Norja – 17. heinäkuuta 1874 Muoniovaara, Ruotsi) oli Lapin ensimmäisiä ornitologeja ja Muoniovaaran ensimmäisen talon rakentaja. Knoblockin vaimo oli muoniolaissyntyinen Mathilda Adolfina, omaa sukua Kolström (16. elokuuta 1798 - 22. joulukuuta 1874).


title: Fredrik Wilhelm Knoblock

text: Knoblock toimi englantilaisen ornitologi John Wolleyn apulaisena neljän vuoden ajan auttaen tätä linnunmunien keräilyssä. Hän maalasi myös Muonion kirkon ensimmäisen alttaritaulun, joka nykyään on restauroituna esillä kirkossa.


title: Fredrik Wilhelm Knoblock

text: Knoblockin poika Ludvig Matias (1836 Muoniovaara – 1893 Tornio) toimi nuorena John Wolleyn oppaana ja asiamiehenä.


title: Todistustaakka

text: Todistustaakka voi Wikipediassa viitata kahteen eri artikkeliin:


title: Vlad Tepes (yhtye)

text: Vlad Tepes on Ranskan Brestissä vuonna 1992 perustettu black metal -yhtye. Vlad Tepes oli yksi legendaarisen ranskalaisen underground black metal -piirin Les Légions Noiresin (Mustien Legioonien) keskeisiä jäseniä ja myös ainoita jotka saavuttivat aikanaan pientä maailmanlaajuista suosiota. Vlad Tepes julkaisee yhä musiikkia, mutta materiaali on rajoitettu vain lähimmille yhteyshenkilöille.


title: Marko Tuomainen

text: Marko Tuomainen (s. 25. huhtikuuta 1972 Kuopio) on entinen suomalainen jääkiekkoilija. Tuomainen oli pelipaikaltaan oikea laitahyökkääjä. Pelaajauran jälkeen hän on toiminut valmentajana. Kaudella 2017–2018 Tuomainen on Kalevan Pallon apuvalmentaja.


title: Marko Tuomainen

text: Tuomainen aloitti uransa Kuopion Kalpassa, jossa debytoi SM-liigassa kaudella 1989–1990. Vuosina 1991–1995 hän pelasi Pohjois-Amerikan NCAA-yliopistosarjan joukkueessa Clarkson University Golden Knights ja oli mukana nuorten MM-kisoissa 1992. Vuonna 1992 Edmonton Oilers varasi Tuomaisen NHL:ään yhdeksännellä kierroksella varausnumerolla 205. Edmontonissa Tuomainen pelasi kuitenkin vain neljä ottelua kaudella 1994–1995 ja seuraavat vuodet kuluivatkin AHL:ssä Cape Breton Oilersissa ja Hamilton Bulldogsissa.


title: Marko Tuomainen

text: Kaksi seuraava kautta Tuomainen pelasi Suomessa HIFK:ssa ja nousi samalla maajoukkueen vakiomiehistöön. Tuomainen oli mukana MM-kisoissa 1998, 1999 ja 2000. Näistä kahdessa ensimmäisessä Tuomainen oli voittamassa MM-hopeaa ja vuoden 2000 kisoissa pronssia. Vuoden 1999 MM-kisoista Tuomainen muistetaan ratkaisumaalistaan jatkoajalla välierässä Ruotsia vastaan. SM-liigassa kaudella 1998–1999 Tuomainen oli jäähytilaston ykkönen (173 jäähyminuuttia). Samalla kaudella Karjala-turnauksessa hänet valittiin turnauksen parhaaksi hyökkääjäksi ja Sweden Hockey Gamesissa all stars -miehistöön.


title: Marko Tuomainen

text: Vuoden 1999 hyvin sujuneiden kisojen jälkeen (12 ottelua, neljä maalia ja kaksi syöttöä) Tuomainen palasi NHL:ään, nyt Los Angeles Kingsiin. Kaudesta 1999–2000 muodostui Tuomaisen NHL-uran paras: 63 ottelussa 9 maalia ja 8 maalisyöttöä, sekä yksi playoffs-ottelu. Seuraavalla kaudella peliaikaa ei juuri löytynyt ja pääosa kaudesta kului AHL:n Lowell Lock Monstersissa, jossa syntyi 59 ottelussa 28 maalia ja 39 syöttöä. Kaudella 2001–2002 Tuomainen oli mukana vain yhdessä NHL-ottelussa, uusi seura oli New York Islanders. Muuten kausi meni farmissa AHL:n Bridgeport Sound Tigersissa (76 ottelua, 11 maalia ja 34 syöttöä).


title: Marko Tuomainen

text: Kaudella 2002–2003 Tuomainen palasi SM-liigaan, tällä kertaa Espoon Bluesiin, jossa hän pelasi kaksi kautta. Vuodet 2004–2009 hän pelasi Sveitsissä. Joukkueina olivat Lausanne HC, SCL Tigers (Langnau), EHC Biel ja SC Langenthal. Kauden 2009–2010 Tuomainen pelasi Italiassa ja seuraavan kauden 2010–2011 Mestiksen KooKoossa. Tuomainen ei pelannut missään kauden 2011–2012 alussa, mutta harjoitteli ahkerasti Mestis-joukkueen mukana. Tammikuussa hän teki ottelukohtaisen sopimuksen Mestiksen Kiekko-Vantaan kanssa. Hän pelasi kevään aikana yhteensä 15 ottelua Mestiksen runkosarjassa ja pudotuspeleissä. Ottelut jäivät hänen aktiiviuransa viimeisiksi, sillä hän ilmoitti kauden jälkeen lopettavansa uransa. Tuomainen ilmoitti kuitenkin jatkavansa Kiekko-Vantaassa apulaisvalmentajana.


title: Wikipedian kritiikki

text: Wikipedian kritiikki on Wikipedian kohtaamaa arvostelua luotettavuuden puutteesta ja sen asemasta lähdeteoksena on kiistelty. Arvostelijoiden mukaan Wikipedian luonne tekee siitä haavoittuvan. Wikipediassa käytettyjä lähteitä on arvosteltu epäilyttäviksi. On myös todettu, että neutraalin näkökannan käytännöstä huolimatta tietosanakirjan suhtautuminen tiettyihin asioihin on vääristynyt.


title: Wikipedian kritiikki

text: Tunnetuimmassa tapauksessa yhdysvaltalainen John Seigenthaler, Sr. löysi Wikipediasta itsestään artikkelin, jossa väitettiin perättömästi hänen osallistuneen John ja Robert Kennedyn salamurhiin. Tätä virhettä ei ollut huomattu artikkelissa neljään kuukauteen. Artikkelien tarkkailu on kuitenkin parantanut huomattavasti Wikipedian luotettavuutta sen alkuajoista, väärä tieto poistetaan yleensä nopeasti. Joskus tätäkin voidaan kiertää, kuten teki opiskelija Shane Fitzgerald, joka kirjoitti maaliskuussa 2009 kuolleen Maurice Jarren sanoneen, että hänen koko elämänsä on ollut yksi pitkä soundtrack. Lausuma poistettiin, mutta se ehti olla Wikipediassa vuorokauden, jona aikana lukuisat lehdet, jotka hakivat uutisointiinsa Jarresta tietoja, ehtivät lainata sitä. Fitzgerald kertoi halunneensa osoittaa, miten paljon toimittajat luottavat nykyään internetiin tiedonlähteenä.


title: Wikipedian kritiikki

text: Wikipedian toinen perustaja Larry Sanger on perustanut palvelun nimeltä "Citizendium", jonka tasalaatuisuudesta pyritään varmistumaan sillä, että valtuutetuiksi asiantuntijoiksi nimetyt henkilöt tarkistavat palvelun tiedot. Sanger itse on arvostellut Wikipediaa antielitistisyydestä ja asiantuntijuuden halveksinnasta.


title: Wikipedian kritiikki

text: Wikipedia Watch -niminen kriittinen sivusto syyttää Wikipediaa siitä, että sillä on merkittävä, ansaitsematon vaikutus siihen, mikä käy tiedosta. Encyclopaedia Britannican päätoimittaja Dale Hoiberg on arvostellut Wikipedian tiedon satunnaista ja epätasaista jakautumista, mikä johtuu kirjoittajien vapaudesta kirjoittaa haluamistaan aiheista. Myös Wikipedian teknistä luotettavuutta on pidetty huonona.


title: Wikipedian kritiikki

text: Yliopistomaailman suhtautuminen Wikipediaan on pysynyt monilta osin ristiriitaisena. Monissa yliopistoissa kehotetaan opiskelijoita pidättäytymään Wikipedian käytöstä. Joidenkin asiantuntijoiden mukaan oikea ratkaisu on pidättäytyä Wikipedian muokkaamisesta, kun taas toisten mukaan paras tapa on liittyä mukaan ja pyrkiä puuttumaan mahdollisiin ongelmiin sisältä käsin.


title: Olli Hyvärinen

text: Olli Hyvärinen (s. 4. syyskuuta 1958, Järvenpää) on helsinkiläinen kirjailija. Hän esikoisteoksensa romaani "Risa Paha" ilmestyi vuonna 2001. Kahden romaanin lisäksi Hyvärinen on julkaissut runoja, näytelmiä, esseitä, aforismeja ja novelleja.


title: Olli Hyvärinen

text: Hyvärisen tekstejä on julkaistu myös antologioissa ja lehdissä (mm. Kerberos, Kirjailija, Kulttuurivihkot, Parnasso). Hän sai toisen palkinnon Nuoren Voiman Liiton kirjoituskilpailun runosarjassa 1978 ja toisen palkinnon Työväen sivistysliiton Helsingin Opintojärjestön runokilpailussa 2001. Hyvärisen aforismikokoelma "Vielä kerran tulee toisenlainen aika" valittiin Vuoden aforismikirja 2006:ksi. Vuonna 2007 Hyvärinen palkittiin Vuoden Kiila -palkinnolla. Vuonna 2016 hän sai toisen palkinnon Suomen aforismiyhdistyksen ja Tieteen päivien järjestämässä tiedeaforismikilpailussa.


title: Olli Hyvärinen

text: Hyvärinen on Suomen Kirjailijaliiton jäsen. Hän harrastaa muun muassa shakkia sekä venäjän ja arabian kieltä.


title: Chris Brown (yleisurheilija)

text: Christopher Deon ”Chris” Brown (s. 15. lokakuuta 1978 Nassau) on bahamalainen pikajuoksija, jonka päämatka on 400 metrin juoksu.


title: Chris Brown (yleisurheilija)

text: Sevillan MM-kilpailuissa 1999 Brown sijoittui kuudenneksi 4×400 metrin viestissä. Sydneyn olympialaisissa 2000 hän karsiutui toisissa alkuerissä 400 metrin juoksussa, mutta sijoittui pitkässä viestissä kolmanneksi. Seuraavana vuonna hän putosi alkuerissä Edmontonin MM-kisoissa henkilökohtaisella matkalla, mutta oli mukana Bahaman 4 × 400 metrin viestijuoksujoukkueessa. Joukkue juoksi alun perin toiseksi, mutta Yhdysvaltain joukkueen hylkäyksen jälkeen nousi jälkikäteen voittajaksi. Vuonna 2002 hän sijoittui Kansainyhteisön kisojen seitsemänneksi. 2003 hän karsiutui Birminghamin sisäratojen MM-kisoissa välierissä. Samana vuonna hän voitti hopeaa Keski-Amerikan ja Karibian mestaruuskilpailuissa. Pariisin MM-kisoissa hän karsiutui henkilökohtaisella matkalla välierissä, mutta sai pitkästä viestistä MM-pronssia, kun voittajaksi juossut Yhdysvaltain joukkue hylättiin doping-rikkeen takia.


title: Chris Brown (yleisurheilija)

text: Brown karsiutui 2004 välierissä Budapestin sisäratojen MM-kisoissa ja Ateenan olympialaisissa. Olympialaisten pitkässä viestissä Bahama sijoittui kuudenneksi. Vuonna 2005 hän voitti Keski-Amerikan ja Karibian mestaruuskisoissa kultaa 4 × 400 metrin viestissä ja pronssia 400 metrillä. Helsingin MM-kisoissa hän oli henkilökohtaisella matkalla neljäs juostuaan uuden ennätyksensä 44,48. Viestissä Bahama juoksi uuden maansa ennätyksen 2.57,32 ja voitti hopeaa. Loppukaudesta Brown sijoittui kolmanneksi .


title: Chris Brown (yleisurheilija)

text: Brown voitti ensimmäisen henkilökohtaisen arvokisamitalinsa Moskovan sisäratojen MM-kisoissa 2006, kun hän sijoittui kolmanneksi 400 metrillä halliennätyksellään 45,78. Saman vuoden Kansainyhteisön kisoissa hän juoksi neljänneksi. Rio de Janeiron Pan-Amerikan kisoissa 2007 hän voitti kultaa sekä 400 metrillä ajalla 44,85 että 4 × 400 metrin viestissä. Osakan MM-kisoissa 2007 hän paransi 400 metrin ennätyksekseen 44,45 ja sijoittui neljänneksi. Bahaman 4 × 400 metrin viestijoukkueen ankkurina hän saavutti MM-hopeaa.


title: Chris Brown (yleisurheilija)

text: Valencian sisäratojen MM-kisoissa 2008 Brown juoksi pronssille 400 metrillä. Pekingin olympialaisissa 2008 hän juoksi 400 metrillä neljänneksi ja juoksi ankkuriosuuden Bahaman hopeaa saavuttaneessa 4×400 metrin viestijoukkueessa. Samana vuonna hän sijoittui kolmanneksi .


title: Chris Brown (yleisurheilija)

text: Brown sijoittui Berliinin MM-kisoissa 2009 400 metrillä viidenneksi. Kauden lopussa hän oli toinen. Brown voitti Dohan sisäratojen MM-kisoissa 2010 MM-kultaa 400 metrillä ajalla 45,96. Daegun MM-kisoissa 2011 hän karsiutui 400 metrin välierissä. Istanbulin sisäratojen MM-kilpailuissa 2012 hän sijoittui kolmanneksi ajalla 45,90.


title: Chris Brown (yleisurheilija)

text: Brown sijoittui Lontoon olympialaisissa 2012 400 metrillä neljänneksi ja juoksi avausosuuden Bahaman joukkueessa, joka voitti 4 × 400 metrin viestin olympiakultaa Keski-Amerikan ja Karibian ennätysajalla 2.56,72. Moskovan MM-kilpailuissa 2013 hän karsiutui 400 metrin välierissä. Sopotin sisäratojen MM-kilpailuissa 2014 hän sijoittui 400 metrillä toiseksi halliennätyksellään 45,58. Aika oli myös kautta aikain paras 35-vuotiaan sisäradoilla juoksema. Hän sai pitkässä viestissä hopeaa Glasgow'n Kansainyhteisön kisoissa 2014 sekä viestijuoksun MM-kilpailuissa 2014 ja 2015. Pekingin MM-kilpailuissa 2015 hän karsiutui 400 metrin välierissä. Hän sai viestihopeaa Portlandin MM-hallikilpailuissa 2016. Rio de Janeiron olympialaisissa 2016 hän karsiutui 400 metrin alkuerissä ja juoksi ankkuriosuuden pronssia saaneessa Bahaman 4 × 400 metrin viestijoukkueessa.


title: Chris Brown (yleisurheilija)

text: Brown on voittanut Bahaman-mestaruuden 200 metrin juoksussa 2006 sekä 400 metrillä 2002, 2004, 2007, 2008 ja 2009.


title: Pauli Luoma

text: Pauli Luoma (s. 12. heinäkuuta 1968, Turku) on suomalainen kirjailija.


title: Pauli Luoma

text: Luoma debytoi runoilla vuonna 1998 Varsinais-Suomen taidetoimikunnan Reviiri-antologiassa. Hän on julkaissut kolme aforismikokoelmaa. Hän kirjoittaa myös fragmentteja (pienoisesseitä), joita on julkaistu Voima- ja Kerberos-lehdissä ja kokoelmassa Apinahäkkiteoriat, sekä sketsejä.


title: Rachelle Boone-Smith

text: Rachelle Boone-Smith (s. 30. kesäkuuta 1981, Norfolk, Virginia) on yhdysvaltalainen pikajuoksija.


title: Rachelle Boone-Smith

text: Boone-Smith osallistui ensimmäisiin arvokisoihinsa Budapestin sisäratojen MM-kisoissa 2004, jolloin hän karsiutui 200 metrin juoksun välierissä ajalla 23,53. Helsingin MM-kisoissa 2005 hän voitti matkalla hopeaa ajalla 22,31. Vuonna 2006 hän voitti 200 metrillä Yhdysvaltojen mestaruuden.


title: Malmin kirjakauppa

text: Malmin kirjakauppa oli vuonna 1926 perustettu kirjakauppa Helsingin Malmilla. Kauppa lopetti toimintansa toukokuun lopulla 2011, ja sen omistajat Helena ja Esko Kauppila jäivät eläkkeelle.


title: Malmin kirjakauppa

text:
Kaupan perusti Lyydia Möller, joka oli teollisuusneuvos K. A. Weisteen kolmas puoliso. Kauppa sijaitsi niin sanotun vanhan KOP:n talon asemanpuoleisessa huoneessa. Vuonna 1932 Toivo Kauppila, joka aiemmin oli toiminut Kalajoen osuuskaupassa myymälänhoitajana, osti yrityksen, ja se muutti niin sanottuun Lampisen taloon osoitteeseen Päätie 5. Kauppa siirtyi hänen poikansa Esko Kauppilan hallintaan 1970. Osuuspankki rakennutti Kirkonkyläntie 11 liikerakennuksen, josta vuonna 1970 vapautui 50 neliön liikehuone. Tähän liiketilaan Malmin kirjakauppa muutti, ja 8. helmikuuta 1970 pidettiin liikkeen avajaiset. Liiketilojen ahtauden vuoksi lähitalojen kellareita vuokrattiin liikkeen varastotiloiksi.
Aluekeskus valmistui nykyiselle paikalleen noin 1986. Myymälä siirtyi entisiin Osuuspankin tiloihin, ja sen pinta-ala kolminkertaistui. Kaupan verkkosivujen ensimmäinen versio avattiin 13. toukokuuta 1999. Uudet parannetut verkkosivut otettiin käyttöön elokuussa 2003.


title: Malmin kirjakauppa

text: Lopettamisen taustalla oli omistajien mukaan jättimarkettien aiheuttama hintapaine. Esko Kauppilan oli ollut tarkoitus jatkaa 70-vuotiaaksi, mutta tiloista tuli ostotarjous "josta ei voinut kieltäytyä".


title: Beelzebub

text: Beelzebub tai Beliar, (Ba‘al Zebūb tai Ba‘al Zəvūv, hepreaksi בעל זבוב), oli filistealaisten kaupungissa Ekronissa palvottu jumala. Hänet mainitaan Vanhassa testamentissa nimellä "Baal-Sebub" (2. Kun. 1: 3) ja Uudessa testamentissa nimellä "Beelsebul" (mm. Matt. 10: 25).


title: Beelzebub

text: Muinaisuudessa polyteistisen seemiläisjumalan Baalin ja Beelzebubin välillä oli eroa vain vähän tai ei lainkaan. Monoteistinen juutalainen viittaus Baaliin oli lähes varmasti halventava, ja muuttui muiden nimitysten ohella tarkoittamaan Saatanaa.


title: Beelzebub

text: Alun perin Ba‘al Zebūl saattoi tarkoittaa 'ylhäistä ruhtinasta'. Zebūb tarkoittaa hepreassa 'kärpästä', ja Ba‘al Zebūl on väännetty pilkkamuotoon Ba‘al Zebūb 'kärpästen herra'.


title: Sulfonaatti

text: Sulfonaatti on ioni, jonka yleinen rakenne "R"SOO, missä "R" on jokin orgaaninen ryhmä. Sulfonaatit ovat sulfonihapon, "R"SOOH konjugaattiemäksiä. Termiä sulfonaatti käytetään myös sulfonihapon estereistä, "R"SOO"R".Edellä mainittuja termejä käytetään suoloista, estereistä ja anioneista.


title: Melaveikot

text: Melaveikot kokoonpanon takana olivat seuraavat rap-artistit


title: Visual Radio

text: Visual Radio on Nokian rekisteröimä tavaramerkki. Visual Radio () tarkoittaa visuaalisen kuvasisällön lisäämistä audioradiolähetyksen sekaan. Nokia on sisällyttänyt tämän tekniikan joihinkin analogisia FM-lähetyksiä tukeviin matkapuhelimiinsa. Näitä ovat esimerkiksi Nokia 3230, Nokia 7710, Nokia N70, Nokia N80, Nokia N91, Nokia N95, Nokia E51, Nokia E71 ja Nokia 6270.


title: Visual Radio

text: Suomessa Visual Radio -palvelua on Iskelmällä (id iskelma), Voicella (id voice) ja Suomi Popilla (id suomipop).


title: Bestial Devastation

text: Bestial Devastation on brasilialaisen thrash metal -yhtye Sepulturan EP ja ensimmäinen studiojulkaisu vuodelta 1985.


title: Bestial Devastation

text: EP nauhoitettiin kasiraiturilla ja miksattiin kahdessa päivässä elokuussa 1985. Kappaleen "The Curse" lauluraidan tulkitsi yhtyeen silloinen ystävä Wagner Lamounier. "Bestial Devastation" julkaistiin alun perin täyspitkän albumin A-puolena kustannussyistä. Levy-yhtiö Cogumelo Recordsin toisen artistin, Overdosen, EP oli albumin B-puoli.


title: Bestial Devastation

text: Ostettuaan kaikki oikeudet Sepulturan kolmeen ensimmäiseen albumiin Roadrunner Records julkaisi "Bestial Devastationin" myöhemmin CD:nä, uudelleenpakattuna ja -masteroituna yhdessä "Morbid Visions" -albumin kanssa.


title: Varaani (albumi)

text: Varaani on J. Karjalainen ja Mustat Lasit -yhtyeen albumi, joka on julkaistu vuonna 1986.


title: Varaani (albumi)

text: Kaikki kappaleet säveltänyt ja sanoittanut J. Karjalainen ja sovittanut Jukka Tuovinen, ellei toisin mainita. paitsi A5 säv. ja sov. J. Karjalainen, Mikko Kivikari ja Janne Haavisto.


title: Varaani (albumi)

text: A-puoli


title: Varaani (albumi)

text: B-puoliC-kasetin (POKS 68) kansilehti


title: Asus

text: ASUSTeK Computer Inc., kutsutaan yleensä nimellä ASUS ja Kiinassa Huáshuò, on taiwanilainen tietotekniikka- ja elektroniikkateollisuusyritys, joka valmistaa muun muassa emolevyjä, näytönohjaimia ja kannettavia tietokoneita. Asus oli emolevyjen markkinajohtaja noin 40 prosentin osuudellaan vuonna 2008, jolloin se myi yli 24 miljoonaa emolevyä. Joulukuussa 2009 yhtiön kerrottiin lopettavan emolevyjen valmistuksen, mutta ASUS-nimen käyttö tuotemerkkinä jatkunee valmistuksen päättymisen jälkeenkin.


title: Asus

text:
Yhtiöllä on toimipaikkoja Hollannissa, Kiinassa, Saksassa, Itävallassa, Yhdysvalloissa, Aasiassa, Taiwanissa ja Suomessa.
Asuksen liikevaihto oli yhtiön ilmoittaman mukaan vuoden 2009 huhtikuussa 390 miljoonaa dollaria. Edelliseen kuukauteen verrattaessa nousua oli 2,9 %. Vuotta aiempaan ajankohtaan verraten liikevaihto notkahti 15,5 prosenttiyksikköä. Ensimmäisellä vuosineljänneksellä Asuksen liikevaihto on ollut 1,42 miljardia dollaria. Asuksen liikevaihto supistui edellisvuoden vastaavaan ajankohtaan verraten 23,8 prosenttia.


title: Asus

text: Yhtiö lisensoi tekniikkaa suoritinvalmistajilta, kuten AMD:ltä, Inteliltä ja Nvidialta, ja valmistaa tuotteita, kuten emolevyjä ja näytönohjaimia.


title: Asus

text: Muita tuotteita ovat muun muassa tietokonenäytöt ja kannettavat tietokoneet.


title: Morbid Visions

text: Morbid Visions on brasilialaisen thrash metal -yhtye Sepulturan ensimmäinen täyspitkä albumi ja toinen studiojulkaisu, joka nauhoitettiin ja miksattiin seitsemässä päivässä yhtyeen kotikaupungissa Belo Horizontessa elokuussa 1986.


title: Morbid Visions

text: Sepulturan musiikkityyli kahdella ensimmäisellä julkaisulla on vahvasti death metal -vaikutteista. "Morbid Visionsin" sanoitukset ovat jopa koomisella tavalla saatananpalvontaa sivuavia seuraten Venomin ja Celtic Frostin viitoittamaa tietä. Eräs syy tähän oli pääsanoittajana toimineen Max Cavaleran täydellinen kielitaidottomuus – 17-vuotias brasilialaisnuorukainen osasi ainoastaan äidinkieltään portugalia. Myöhemmillä albumeilla Sepultura-muusikkojen aikuistuessa musiikin teemat siirtyivät kohti politiikkaa ja yhteiskuntakritiikkiä. Erityisesti Max Cavalera kehittyi sekä muusikkona että sanoittajana.


title: Morbid Visions

text: "Morbid Visionsin" tuotantoarvot ovat alhaiset – ajan hengen mukaan death metal -soundi on tunkkainen, hiomaton ja Cavaleran murinasta saa tuskin selvää. Musiikin historian näkökulmasta tuotannollisia arvoja merkittävämpää albumissa on death- ja thrash metalille olennainen vimma, joka taltioitui myös Sepulturan myöhemmille menestysalbumeille "Beneath the Remains" ja "Arise".


title: Morbid Visions

text: Ostettuaan kaikki oikeudet Sepulturan kolmeen ensimmäiseen albumiin Roadrunner Records julkaisi "Morbid Visionsin" myöhemmin CD:nä, uudelleenpakattuna ja -masteroituna yhdessä "Bestial Devastation" -EP:n kanssa.


title: Danske Bank

text: Danske Bank A/S on tanskalainen pankki. Se perustettiin 5. lokakuuta 1871 Kööpenhaminassa nimellä "Den Danske Landmandsbank, Hypothek- og Vexelbank i Kjøbenhavn". Danske Bank on ollut pitkään Tanskan suurin pankki. Taseensa perusteella (527,53 mrd. USD) pankki luokiteltiin vuonna 2015 maailman 51. suurimmaksi julkisesti noteeratuksi pankiksi.


title: Danske Bank

text: 1990-luvun puolivälistä lukien se on laajentunut myös muihin Pohjoismaihin. Pankin palveluksessa työskentelee noin 23 000 henkilöä. Suomessa Danske Bank osti 9. marraskuuta 2006 Sampo Pankin Sampo-konsernilta 4,05 miljardilla eurolla.


title: Danske Bank

text: Suomessa Danske Bank on markkinaosuudella mitattuna kolmanneksi suurin pankki tai pankkiryhmä. Sen osuus Suomen talletuksista oli 13 % ja lainoista 10 % vuonna 2016.


title: Danske Bank

text: Danske Bank on pitkään ollut yksi Tanskan suurimmista pankeista noin 30 % markkinaosuudellaan, mutta hankittuaan BG Bankin sillä on nyt noin 51 %:n markkinaosuus. 1990-luvulta lähtien se on laajentanut toimintojaan Tanskan ulkopuolelle muualle Pohjois-Eurooppaan.


title: Danske Bank

text: Danske Bank Group on kasvanut useiden yrityskauppojen myötä. Ensimmäinen tapahtui vuonna 1990, kun yritys liittyi kilpailijoihinsa Handelsbankeniin (jota ei tule sekoittaa nykypäivän Handelsbankeniin) sekä Provinsbankeniin. Tätä seurasi Danican osto vuonna 1995 (Danica nimettiin Danica Pensioniksi vuonna 1999) ja fuusioituminen BG Bankin ja Realkredit Danmarkin kanssa vuonna 2001. Danske Bank osti vuonna Northern Bankin Pohjois-Irlannista ja National Australia Bankin omistaman National Irish Bankin Irlannista, jotka olivat yhtiön ensimmäiset retail-toimintojen hankinnat Pohjoismaiden ulkopuolelta. Vuonna 2006 Danske Bank hankki Sampo Pankin Sampo-konsernilta, jolloin yhtiö sai kassaliikennettä hoitavia yksiköitä myös Virosta, Latviasta sekä Liettuasta. Lisäksi kaupassa saatiin edustusto Venäjältä. Danske Bank Groupilla on myös yrityspalvelupisteitä Hampurissa, Puolassa sekä Lontoossa. Näiden lisäksi Luxemburgissa toimii vip-yksityishenkilöiden asiakkuuksista huolehtiva yksikkö.


title: Danske Bank

text: 15. marraskuuta 2012 kaikki Danske Bank -konsernin alaisten pankkien nimet muutettiin yhden ja saman toiminimen, Danske Bankin, alle. Danske Invest ja Danske Capital eivät muuttaneet nimiään. Paikallisten pankkien entiset nimet maittain olivat:


title: Danske Bank

text: Danske Bank Groupin strategiassa kaikki yrityksen toiminnot tehdään yhden it-alustan päällä. Tällä pyritään saavuttamaan liiketoimintaetu nopean rahaliikenteen muodossa pienemmin kustannuksin asiakkaille.


title: Danske Bank

text: Pankin konserniin kuuluu myös sijoitusrahastoja tarjoava yhtiö Danske Invest.


title: Danske Bank

text: Toimitusjohtajana toimii Thomas F. Borgen. Hallituksen puheenjohtajana toimii Ole Andersen.


title: Danske Bank

text: Pankin omistus on jakautunut kansallisuustaustoittain seuraavasti:Suurimmat osakkeenomistajat:Tanska tutkii Danske Bank:a rahanpesuepäilyistä. Financial Times -lehden mukaan 9/2018 Danske Bankin Viron-yksikön läpi kulki vuonna 2013 venäläistä rahaa noin 30 miljardin dollarin arvosta. Pankin epäillään osallistuneen Venäjän turvallisuuspalvelun FSB:n ja presidentti Vladimir Putinin sukulaisten rahanpesuun.


title: Danske Bank

text: Danske Bankin pääjohtaja lopetti marraskuussa 2018. Danske Bank on kierrättänyt maksuliikennettä Viron konttorin kautta 200 miljardin euron arvosta.


title: Aivar ja Ülo Voitka

text: Veljekset Aivar Voitka (s. 17. maaliskuuta 1967) ja Ülo Voitka (s. 7. lokakuuta 1968) olivat virolaisia anarkisteja, jotka pakenivat vuonna 1986 metsään välttääkseen asepalvelusta Venäjän puna-armeijassa. He pakoilivat neljätoista vuotta ja asuivat maanalaisissa bunkkereissa. Aivar ja Ülo tekivät valan, etteivät he antaudu elävinä. Selvitäkseen hengissä he alkoivat ryöstää kauppoja. Pitkään jatkunut pakomatka turhautti veljekset, ja he muuttuivat väkivaltaisiksi. Kun Viro itsenäistyi vuonna 1991, veljekset anoivat hallitukselta virallista lupaa saada palata kotiin vapaina, mutta pääministeri ei taannut heille koskemattomuutta.


title: Aivar ja Ülo Voitka

text: Voitkan veljekset vangittiin vuonna 2000. Poliisi pidätti heidät oman kotitalon ullakolle rakennetusta piilopaikasta. Tiedotusvälineet kehittivät Voitkan veljesten pakomatkasta sankaritarinan. Moni oli kuitenkin sitä mieltä, että veljekset olivat pikkurikollisia eivätkä ansaitse ihailua.


title: Aivar ja Ülo Voitka

text: Ohjaaja Pekka Lehto teki veljeksistä tv-dokumentin "V.O.I.T.K.A. – metsän veljet" (V. O. I. T. K. A. metsavennad), joka valmistui vuonna 2004.


title: Johann Martin Schleyer

text: Johann Martin Schleyer (18. heinäkuuta 1831 -16. elokuuta 1912) oli saksalainen katolinen pappi, joka kehitti keinotekoisen volapükin kielen. Hän syntyi Oberlaudassa Badenissa. Hanns Martin Schleyer oli Johann Martin Schleyerin veljen pojanpojan pojanpoika.


title: Johann Martin Schleyer

text: Schleyerin raportin mukaan hän kehitti kielen tavattuaan saksalaisia talonpoikia, ja Jumala käski häntä unessa luomaan sen. Talonpojat kertoivat heidän Amerikkaan muuttaneen maamiehensä kohtaamista kielivaikeuksista ja siitä aiheutuneista ongelmista.


title: Johann Martin Schleyer

text: Schleyer toimi vuosina 1867-1875 Krumbachnin pastorina. Hän oli neljä kuukautta vankilassa, koska hän oli tukenut sosialismia Kulturkampfin aikana. Vuosina 1875-1885 oli Litzelstettenin kirkkoherra. Hän toimi katolilaisia runoutta julkaisevan "Sionsharfe" -lehden toimittajana. Toukokuussa 1879 hän julkaisi artikkelin volapükiksi Sionsharfessa.


title: Johann Martin Schleyer

text: Vuonna 1880 hän julkaisi ensimmäisen kirjan volapükiksi. Kieli levisi ympäri Eurooppaa. Vuonna 1885 Schleyer jäi eläkkeelle papin ammatista, mutta jatkoi töitä volapükin kanssa. Vuonna 1894 Leo XIII antoi hänelle Vatikaanin siunauksen.


title: Jani Mattila

text: Jani Juhani Mattila (s. 17. syyskuuta 1976 Nokia, Suomi) on suomalainen entinen mäkihyppääjä.


title: Jani Mattila

text: Mattilalla on hallussaan Hämeenlinnan Ahveniston hyppyrimäen mäkiennätys, joka on jaettu Matti Nykäsen ja Vesa Hakalan kanssa. Kukin on hypännyt mäestä 82 metriä.


title: Jani Mattila

text: Jani on naimisissa Petra Mattilan kanssa ja heillä on yksi lapsi.


title: Jani Mattila

text: Mattila lopetti aktiivisen urheilu-uransa vuonna 2001. Hän harrastaa nykyisin autohifiä ja kilpailee sekä tuomaroi EMMA Finlandissa.


title: Flash Thompson

text: Eugene "Flash" Thompson on fiktiivinen hahmo Marvelin sarjakuvamaailmassa. Hän kuluu Hämähäkkimiehen-sarjakuvamaailman sivuhahmoihin. Hän oli aluksi Peter Parkerin erityinen kiusaaja (ja samalla, Hämähäkkimiehen ihailija), mutta myöhemmin heistä on tullut ystäviä. Hänen ensiesiintymisensä oli "Amazing Fantasy" #15-lehdessä, ja hänet loivat Stan Lee ja Steve Ditko.


title: Flash Thompson

text: Flash Thompson oli Midtownin lukion kampuksen korsto ja hän nautti saadessaan kiduttaa lukutoukka Peter Parkeria. Flash itse oli ylihyvän itsetunnon omaava jalkapallotähti ja hänellä oli enemmän kuin tarpeeksi ystäviä. Heidän joukkoonsa kuului ykköstyttö Liz Allen. Myöhemmin Liz kuitenkin alkoi huomata, että Peter Parkerissa oli muutakin kuin ulkopuoli ja hän alkoi kiinnostua pojasta. Tämä ärsytti Flashia ja ruokki hänen vihaansa Parkeria kohtaan.


title: Flash Thompson

text: Kun Flash ja Peter huomasivat olevansa samassa yliopistossa, he olivat kasvaneet ja pian he ystävystyivät. Flash, Harry Osborn, Peter ja Gwen Stacy muodostivat tiukan kaveripiirin, tosin pian he tekivät tilaa Mary Jane Watsonille. Epäonneksi nämä päivät olivat Flashin kohdalla vähäiset ja hänet värvättiin armeijaan. Flash oli loistava univormussaan, mutta hänen koulutuksensa päättyi vääjäämättä ja hänet lähetettiin Vietnamin sotaan.


title: Flash Thompson

text: Flash palasi Yhdysvaltoihin kesken kampanjansa tuoden mukanaan vakavia ongelmia itämaisten munkkien muodossa. Munkit luulivat virheellisesti, että Flash oli vastuussa heidän temppelinsä pommittamisesta ja he metsästivät Flashia pitkin New Yorkia kostaakseen menetyksensä. Hyväksi onneksi Hämähäkkimies pystyi Tohtori Oudon avulla korjaamaan asiat.


title: Flash Thompson

text: Myöhemmin Flash palasi kotimaahansa pysyvästi. Hän oli aikansa sinkku kunnes ryhtyi tapailemaan Sha Shania, aikaisemmin kohtaamansa temppelin johtajan tytärtä. Sha Shanilla oli omat ongelmansa, koska hänen isänsä oli pakottanut hänet naimisiin Achmed Korban (Veli Voima) kanssa sammuttaakseen miehen pahat ajatukset. Hämähäkkimies auttoi Korban voitossa ja Sha Shan oli vapaa seurustelemaan Flashin kanssa.


title: Flash Thompson

text: Jostakin syystä asiat eivät kuitenkaan toimineet Sha Shanin kanssa ja hän poistui hiljaa kuvioista. Flash sai työpaikan osa-aikaisena liikunnanopettajana, joka oli suuri askel taaksepäin hänen jalkapallotähden ajoistaan. Flash oli huonossa jamassa ja kun Peterin ystävä Betty Brant kohtasi ongelmia omassa avioliitossaan Ned Leedsin kanssa, Flash ja Betty aloittivat suhteen. Seuraavaksi Flash onnistui joutumaan vaikeuksiin Mörkön kanssa tehtyään hätäisen kommentin TV:ssä väittäen Mörkön olevan pelkuri. Tuloksena Flash lavastettiin Mörköksi ja hän joutui pakenemaan jonkin aikaa kunnes hänen nimensä puhdistettiin.


title: Flash Thompson

text: Kun Ned Leeds kuoli ja Betty sekosi päästään, Flashin elämä alkoi heittää häränpyllyä. Hän kuitenkin tapasi Felicia Hardyn (Musta Kissa) pian Peterin ja Mary Janen mentyä naimisiin. Felicia luuli, että Flashin tapailu ärsyttäisi Peteriä, mutta hän ei koskaan suunnitellut todella rakastuvansa Flashiin. Sen sijaan Felicia lankesi Flashiin niin kunnolla, että kosi miestä. Flash vastasi kieltävästi pystymättä uskomaan, että voisi koskaan todella olla osa naisen korkealentoista elämää.


title: Flash Thompson

text: Tästä lähtien Flashin elämä oli alamäkeä ja hänestä tuli alkoholisti kuten isästään ennen häntä. Flash yritti takaisin yhteen Betty Brantin kanssa, mutta nainen ei ollut valmis hoitamaan häntä. Tässä vaiheessa Norman Osborn astui kuvioihin ja tarjosi Flashille töitä Oscorpissa. Tämä oli tietysti vain Hämähäkkimiehen ärsyttämistä. Viimein väsyen Flashiin, Norman lavasti hänet rattijuopoksi onnettomuudessa, joka syöksi Flashin koomaan.


title: Flash Thompson

text: Myöhemmin Flash tuli tajuihinsa - tavallaan. Siinä missä hänen kasvonsa olivat koskemattomat, hänen mielensä ja kehonsa olivat romuna. Liz Allan Osborn, joka oli nyt Harry Osbornin leski, järjesti Flashille kokoaikaisen hoitajan ja asunnon lähelle Peteriä ja muita Flashin ystäviä. Nykyään Flash on Venom hän kutsuu itseään nimellä "Agentti-Venom" ja hän käyttää voimiaan hyvään, symbiootin ansiosta hän ei ole halvaantunut, mutta vain symbiootin kosketuksessa.Flash Thompson esiintyi sivuhahmona Hämähäkkimies-animaatiosarjassa ja hän oli aluksi kiinnostunut Felicia Hardysta, mutta kun siitä ei tullut mitään hän huomasi olevansa kiinnostunut Debra Whitmanistä (Peter Parkerin täytyi selittää hänelle, että Debra oli ihastunut häneen).


title: Flash Thompson

text: Hän on Hämähäkkimiehen suuri ihailija ja oli aina tämän puolella ja kerran jopa naamioitui häneksi huonoin seurauksin. Hänellä ei muutamaa poikkeusta lukuun ottamatta ei ollut suuria rooleja sarjassa. Hänen äänenään toimi Patrick Labyorteaux.


title: Flash Thompson

text:
Jaksot, jossa Flash esiintyy, ovat:
Flash Thompson esiintyy parhaillaan Yhdysvalloissa esitettävässä Hämmästyttävä Hämähäkkimies -animaatiosarjassa. Flash on Parkerin kiusaaja high schoolissa, eikä ole mitenkään älykäs. Hän kuuluu koulunsa jalkapallo joukkueeseen.


title: Flash Thompson

text: Hahmon äänenä toimii näyttelijä Joshua LeBar.


title: Liz Allan

text: Elizabeth Allan (lempinimeltään Liz Allan) on fiktiivinen hahmo Marvelin sarjakuvamaailmassa. Hän kuluu sivuhahmoihin Hämähäkkimiehen seikkailuissa. Hänen ensiesiintymisensä oli "Amazing Fantasy" #15 -lehdessä, ja hänet loivat Stan Lee ja Steve Ditko.


title: Liz Allan

text:
Liz Allan nähtiin Hämähäkkimies-animaatiosarjassa Mary Jane Watsonin ystävänä ja sivuhahmona. Hänellä oli myös tärkeä rooli jaksossa "Häät".
Hänen äänenään oli Marla Jeanette Rubinoff.


title: Liz Allan

text: Jaksot, jossa Liz esiintyi, ovat:


title: Liz Allan

text: 16 "Vesimies",


title: Liz Allan

text: 19 "Morbius",


title: Liz Allan

text: 29 "Tee toivomus",


title: Liz Allan

text: 39 "Pilkku",


title: Liz Allan

text: 41 "Käännekohta",


title: Liz Allan

text: 47 "Herääminen" (takauma),


title: Liz Allan

text: 49 "Vihreän Menninkäisen paluu",


title: Liz Allan

text: 53 "Häät" ja


title: Liz Allan

text: 65 "Jäähyväiset, Hämähäkkimies" (toisen maailman Liz)


title: Liz Allan

text: Laura Harrier näyttelee Liziä vuoden 2017 elokuvassa "". Liz on Peterin ihastus, neljännen vuoden opiskelija Midtownin tiedelukiossa sekä lukion akateemisen kymmenottelujoukkueen kapteeni. Myöhemmin paljastuu, että hän Adrian Toomesin / Korppikotkan tytär. Adrian saa selville Peterin olevan Hämähäkkimies, mutta Liz ei. Korppikotkan pidätyksenjälkeen, Liz ja hänen äitinsä Doris muuttavat Oregoniin. Vaikka hahmon sukunimeä ei elokuvassa mainita, Laura Harrier vahvisti heinäkuussa 2017 Total Filmin haastattelussa, että Marvel Cinematic Universessa hahmon sukunimi on "Allan", joka on Doris Toomesin tyttönimi.


title: Fosfonaatit

text: Fosfonaatit ovat orgaanisia yhdisteitä, joissa on yksi tai useampia C-PO(OH) tai C-PO(OR) (R=alkyyli, aryyli) -ryhmiä. Ensimmäisen bisfosfonaatin valmistivat v. 1897 Von Baeyer ja Hofmann. Bisfosfonaatteja käytetään lääkeaineina erilaisien luuhun liittyvien sairauksien, kuten osteoporoosin, Pagetin taudin sekä kasvainten aiheuttaman hyperkalsemian hoidossa. Fosfonaatit ovat myös tehokkaita kelatoivia yhdisteitä. Osteoporoosissa bifosfonaattien teho on kiistetty BMJ:ssä vuonna 2015 julkaistulla tutkimuksella.


title: Donna Paukku

text: Donna Paukku on vuosina 2006–2007 valmistunut ja MTV3-kanavalla esitetty satiirisarja. Sarjan olivat käsikirjoittaneet salanimen takana olevat Rauha Relander, Peter Ståhlberg ja Sulo Kallio. Sarjan oli ohjannut Seija-Liisa Eskola ja tuotannosta vastasi Nordisk Film & TV. Sarja oli jatkoa vuosina 1990–1996 ja 1999 esitetyille sarjoille "Hyvät herrat" sekä "Herrat nauraa."


title: Donna Paukku

text: Sarjan päähahmo oli kauppaneuvos Johannes Paukun avioton tytär, joka saapuu Italiasta Suomeen. Alkuperäisen Raimo "Tollo" Koskivuon näyttelijän, Eero Melasniemen, korvasi sarjassa Markku Toikka.


title: Donna Paukku

text: Johannes Paukun pesää jaetaan ja SDP:n europarlamentaarikko Tollon hallussa on merkittävä osa Paukun makkarakonsernin osakekannasta. Kun Tollo on turvaamassa vaalirahoituksensa ja hallituspaikan yhtiössä, neuvottelupöytään saapuu yllättävä vieras, Donna Paukku.


title: Donna Paukku

text: Donna asettuu asumaan laadukkaaseen hotelliin ja ryhtyy Tollon sekä Tyynen avustamana saunottamaan vieraita. Donnalla on Suomessa usea salainen tehtävä ja biologinen kellokin tikittää. Suomi on mahdollisuuksien ihmemaa, kunhan verkostoituu oikein ja on alasti oikeassa paikassa – saunassa.


title: Kubotan

text: Kubotan on kooltaan noin 14 cm pitkä kynämäinen itsepuolustusväline, joka on valmistettu alumiinista, puusta tai muovista. Kubotanista on kehitetty erilaisia muunnoksia, mutta kaikissa malleissa toimintaperiaate on sama. Kubotanin avulla hyökkääjän voi pienelläkin voimalla lamauttaa tai saada hallintaan. Kubotanin ja sen perustekniikat kehitti alun perin suurmestari Soke Kubota Takayuki, jonka mukaan myös itse väline on nimetty.


title: Kubotan

text: 1970-luvun puolivälissä Los Angelesin poliisivoimat etsi keinoa suojella pysäköinninvalvojia, jotka eivät saaneet kantaa mukanaan asetta. Soke Kubota esitteli kubotanin kaupungin poliisivoimille, jotka kehittivät kubotanista "väkivallattoman" itsepuolustusaseen. Kubotan levisi nopeasti myös koko Yhdysvaltojen poliisivoimien käyttöön ja siviilien itsepuolustusvälineeksi.


title: Kubotan

text: Kubotanin tehokkuus perustuu sen yksinkertaisuuteen ja käyttötekniikoiden tehokkuuteen. Kubotania on mahdollista käyttää lyömäaseena, hermopisteaseena, sekä erilaisten lukkojen ja vääntöjen tehostamiseen. Lisäksi on saatavilla erityyppisiä erikoismalleja, joihin on yhdistetty muun muassa erityyppisiä veitsiä ja kaasusumuttimia. Kubotania tavataan yleensä niin kutsuttuna avaimenperämallina, jolloin se muistuttaa lähinnä suurta avaimenperää ja on aina saatavilla. Kubotania voi kuljettaa mukanaan iästä ja sukupuolesta riippumatta melkein missä tahansa maassa laillisesti, eikä tavallisen kubotanin hallussapitoon yleensä vaadita lupaa. Suomessa kuitenkin kubotanin hallussapito yleisellä paikalla on järjestyslain mukaan kielletty.


title: Aavikkorotta

text: Aavikkorotta ("Jaculus jaculus") on Lähi-idässä ja Pohjois- ja Koillis-Afrikassa elävä jyrsijälaji ja yksi hyppyrottien heimon 51 lajista. Sitä pidetään Suomessakin lemmikkieläimenä, ja lemmikkiharrastajat käyttävät siitä nimitystä "pikkujerboa".


title: Aavikkorotta

text: Nisäkäsnimistötoimikunta on ehdottanut lajille uutta suomenkielistä nimeä "pohjoisafrikanjerbo".


title: Aavikkorotta

text: Aavikkorottaa tavataan Pohjois-Afrikan ja Lähi-idän hiekka- ja kivikkoaavikoilla, jossa se elää pienissä ryhmissä. Aavikkorotta on yöeläin, joka voi vaipua kuumana päivänä pesässään horteeseen. Naaras synnyttää lokakuun ja helmikuun välisenä aikana 2-4 poikasta.


title: Aavikkorotta

text: Aavikkorotan ravinto koostuu kasvien juurista, mehikasvien lehdistä, silmuista ja siemenistä. Ruokaa etsiessään ja paetessaan vihollisiaan ne voivat liikkua hyppimällä nopeasti pitkiäkin matkoja avoimessa maastossa.


title: Aavikkorotta

text: Laji elää vankeudessa 5–6-vuotiaaksi.


title: Aavikkorotta

text: Aavikkorotan ruumis on 10-15 cm pitkä. Lyhyen, harmaankeltaisen karvan peittämä häntä on 15-25 cm pitkä, ja päättyy isoon tupsuun. Myös takajalkojen varpaita peittävät pitkistä karvoista muodostuneet tupsut. Selkä ja kyljet ovat hiekan kellertävät, mikä on aavikko-olosuhteissa hyvä suojaväri. Vatsapuoli on valkea. Silmät ja korvat ovat erittäin suuret. Täysikasvuinen yksilö painaa noin 55 grammaa. Aavikkorottien takajalat ovat noin neljä kertaa pidemmät kuin etujalat, ja väitetäänkin ettei koirakaan saa hyppien pakenevaa aavikkorottaa kiinni.


title: Richard Ramirez

text: Richard Leyva Muñoz Ramirez (29. helmikuuta 1960 El Paso, Texas, Yhdysvallat – 7. kesäkuuta 2013 Greenbrae, Kalifornia) oli kuolemaan tuomittu yhdysvaltalainen sarjamurhaaja. Ennen kiinnijäämistään Ramirez terrorisoi vuosina 1984–1985 Kaliforniaa kidnappauksilla, raiskauksilla ja murhilla. Hänen uhreikseen joutuivat Los Angelesin ja myöhemmin San Franciscon alueen asukkaat. Media antoi Ramirezille nimen ”"Night Stalker"”.


title: Richard Ramirez

text: Rikosten oikeuskäsittely alkoi 22. heinäkuuta 1988. 20. syyskuuta 1989 Ramirez todettiin syylliseksi 13 murhaan, viiteen murhan yritykseen, 11 raiskaukseen ja 14 murtovarkauteen. Marraskuussa 1989 Ramirez tuomittiin Kaliforniassa kuolemaan kaasukammiossa. Ramirez avioitui vankilassa ollessaan. Hän menehtyi 7. kesäkuuta 2013 sairaalassa verisyöpään klo 9:10 paikallista aikaa, odottaessaan kuolemantuomion täytäntöönpanoa.


title: Tölli

text: Tölli on kulmakunta Nummi-Pusulassa, Töllinkosken rannalla, lähellä Pusulan kirkonkylää. Siellä sijaitsee tunnettu "Töllin mylly". Mylly on edelleen toiminnassa, nykyisin osuuskunnan käytössä.


title: Tony Esposito

text: Anthony "Tony" James Esposito (s. 23. huhtikuuta 1943 Sault Ste. Marie, Ontario, Kanada) on NHL-liigassa uransa luonut entinen jääkiekkomaalivahti. Häntä pidetään yhtenä nykyisin suositun torjuntatavan, perhostyylin, kehittäjistä.


title: Tony Esposito

text: Tony Esposito varttui Sault Ste. Mariessa, Ontariossa veljensä, tulevan NHL:n tähtihyökkääjän Phil Espositon kanssa. Pihapeleissä kehittyivät niin vanhemman Philin kuin nuoremman Tonynkin taidot. Tony jatkoi pelaamista yliopistotasolla Michigan Tech Universityn joukkueessa.


title: Tony Esposito

text: Ammattilaisuus oli vuorossa Montreal Canadiensissa kaudella 1968–1969, jolloin Esposito oli varamaalivahti. Huomiota sai tulokseen 0–0 päättynyt peli Phil Espositon johtamaa Boston Bruinsia vastaan. Kakkosmaalivahtina hän voitti Stanley Cupin, mutta ei päässyt pelaamaan yhtään pudotuspeliottelua.


title: Tony Esposito

text: Seuraavaksi kaudeksi hän siirtyi Chicago Black Hawksiin ja pelasi peräti 15 nollapeliä sekä keräsi tärkeimmät maalivahtipalkinnot. Kaudella 1970–1971 hän oli yhä liigan parhaita pelipaikallaan ja johti Black Hawksin loppuotteluihin, joissa joukkue kuitenkin hävisi Montreal Canadiensille. Asetelma toistui kauden 1972–1973 päätteeksi.


title: Tony Esposito

text: Tony Esposito pelasi Kanadan joukkueessa vuoden 1972 Summit Seriesissä. Vuoden 1981 Kanada Cupissa hän pelasi kansalaisuuden vaihdon jälkeen Yhdysvaltain joukkueessa, jonka matka katkesi välieriin.


title: Tony Esposito

text: Esposito lopetti peliuransa vuonna 1985, ja hänet nimettiin Hockey Hall of Fameen vuonna 1988. Myöhemmin Espositosta tuli Pittsburgh Penguinsin general manager, jolloin hän rekrytoi entisen Black Hawks -pelikaverinsa Gene Ubriacon päävalmentajaksi, kunnes molemmat erotettiin.


title: Tony Esposito

text: Espositon Phil-veli toimi Tampa Bay Lightningin general managerina sen aloittaessa NHL:ssä vuonna 1992 ja palkkasi Tonyn pääkykyjenetsijäksi, mutta molemmat Espositot erotettiin vuonna 1998.


title: Lapualaisooppera

text: Lapualaisooppera on vuonna 1966 kantaesityksensä saanut musiikkinäytelmä, joka on Arvo Salon kirjoittama ja Kaj Chydeniuksen säveltämä. "Lapualaisooppera" kirjoitettiin juhlanäytelmäksi Helsingin Ylioppilasteatterin 40-vuotisjuhlaan. Kantaesityksen ohjasi Kalle Holmberg ja ensi-iltansa näytelmä sai 21. maaliskuuta 1966. Samana iltana ratkenneissa eduskuntavaaleissa Arvo Salo valittiin kansanedustajaksi.


title: Lapualaisooppera

text: "Lapualaisoopperan" roolihahmoista osa oli todellisia historian henkilöitä. Todelliset hahmot ja heidän tekemikseen kuvatut oikeistoradikaalit Lapuan liikkeen väkivaltaisuudet provosoivat voimakkaan kulttuurikeskustelun. Vasemmiston rooliksi näytelmässä jäi väkivallan passiivinen, pasifistinen, vastustaminen. Hengeltään ja tyyliltään näytelmän katsottiin muistuttavan Bertolt Brechtin näytelmiä. 1960-luvulla Lapuan liikkeen radikalismi oli vielä kipeästi muistissa ja monia porvarillisia kansalaisia näytelmä loukkasi. Näytelmää on pidetty uraauurtavana ja eräänä Suomen teatterihistorian kulttiteoksista.


title: Lapualaisooppera

text: "Lapualaisooppera" on kantaesityksensä jälkeen esitetty lukuisissa ammatti- ja harrastajateattereissa eri puolilla Suomea, muun muassa Tampereen Työväen Teatterissa (1966) ja Lapuan harrastajanäyttelijöiden toimesta (2001). "Lapualaisooppera" on käännetty ruotsiksi nimellä "Lappo-operan" ja se on esitetty myös Svenska Teaternissa sekä Tukholman Dramatenissa ja Södra Teaternissa vierailuesityksinä. Pitkän tauon jälkeen Aleksanterin teatteri otti näytelmän ohjelmistoonsa vuonna 2000, minkä jälkeen sitä on esitetty monissakin teattereissa. Ylioppilasteatteri esittää "Lapualaisoopperan" Mustikkamaan kesäteatterissa kesällä 2016.


title: Lapualaisooppera

text: "Lapualaisoopperasta" kehkeytyi aikanaan myös oikeudenkäynti. Kapteeni evp. Artturi Vuorimaa nosti rikoskanteen teoksen kirjoittajaa Arvo Saloa vastaan, koska merkittävä osa "Lapualaisoopperan" teksteistä oli Vuorimaan mielestä lainattu luvattomasti hänen kirjastaan "Kolme kuukautta Kosolassa". Korkeimman oikeuden päätöksellä KKO 1971-II-44 kaikki vaatimukset Saloa vastaan hylättiin.


title: Lapualaisooppera

text: Näytelmästä julkaistiin kirjallinen äänilevy sekä dokumenttielokuva "Lapualaismorsian" vuonna 1967.


title: Applied Materials

text: Applied Materials, Inc. on maailman suurin puolijohdeteollisuuden tuotantokoneiden ja -palveluiden tuottaja. Yhtiön päämaja sijaitsee Santa Clarassa Piilaaksossa Kaliforniassa. Yhtiön perusti Michael A. McNeilly vuonna 1967. Yhtiöstä tuli julkinen osakeyhtiö 1972. Yhtiö on sijalla 270. Fortune 500-listalla.


title: Lehtivihreät

text: Lehtivihreät on entinen vuonna 1992 Haapajärvellä perustettu yhtye. Yhtye syntyi Haapajärven nuorisotalolla "Who can explain?" -yhtyeen treenien tupakkatauolla. Lahtelainen levy-yhtiö, Levy-Yhtiö (mm. Apulanta, Tehosekoitin, Punaiset Messiaat), kiinnostui yhtyeestä saatuaan käsiinsä yhtyeen ensimmäisesen omakustanne 7" EP:n ja kiinnitti yhtyeen talliinsa. Lehtivihreät julkaisi kolme pitkäsoittoa ja useita singlejä, joista "Huono elämä" (1997) ylitti kultamyyntirajan 5000 kpl ja ylsi virallisen singlelista kakkossijalle. Yhtye oli tunnettu tiuhasta ja tiukasta keikkailustaan ja esiintyi mm. Provinssirockissa, Ilosaarirockissa sekä Helsingin juhlaviikoilla.


title: Vinokino

text: Vinokino on Suomen ainoa vain sukupuoli- ja seksuaalivähemmistöihin keskittyvä elokuvafestivaali. Se sai alkunsa Turusta, jossa sitä on järjestänyt Turun Seudun Seta ry vuodesta 1992. Tapahtuma on suunnattu kaikille elokuvan ystäville.


title: Vinokino

text: Nykyään festivaali järjestetään vuosittain loka-marraskuun tienoilla Helsingissä ja Turussa. Usein näytöksiä on myös muilla paikkakunnilla. Viime vuosina festivaali ja sen oheistapahtumat ovat keränneet valtakunnallisesti noin 3300 kävijää.


title: Vinokino

text: Vinokino osallistuu perinteisesti myös Helsingin Pride-viikkoon erityisellä "Pridekino"-näytännöllä.


title: Vinokino

text: Festivaalin nimi oli aluksi "Lesbo- ja homoelokuvan festivaali", kunnes vuonna 1995 nimeksi otettiin "Pervoplanet". Vuodesta 1997 lähtien nimi on vakiintunut Vinokinoksi.


title: Karin Brienesse

text: Karin Brienesse (17. heinäkuuta 1969 Breda, Pohjois-Brabant) on entinen alankomaalainen perhos- ja vapaauimari, joka osallistui kolmiin olympialaisiin; vuoden 1988, ja 1992, sekä vuoden 1996 olympialaisiin.


title: Karin Brienesse

text: Vuoden 1988 olympialaisissa, Soulissa, hän sijoittui kolmanneksi 4 × 100 metrin vapauintiviestissä (joukkueella Marianne Muis, Mildred Muis, Conny van Bentum, ja Brienesse, aika 3.43,39). Lisäksi Brienesse osallistui 100 ja 200 metrien vapaauinteihin, hän oli 100 metrillä kuudes, aika 56.15, ja 200 metrillä 22., aika 2.04,36, sekä myös 4 × 100 metrin sekauintiviestiin (joukkueella Jolanda de Rover, Linda Moes, van Bentum, Brienesse), sijoitus viides, aika 4:12.19.


title: Karin Brienesse

text: Vuonna 1991 Ateenan pitkän radan EM-kilpailuissa Brienesse osallistui 4 × 100 metrin vapaauintiviestiin (kultaa), 4 × 200 metrin vapaauintiviestiin (pronssia), ja 4 × 100 metrin sekauintiviestiin (pronssia).


title: Karin Brienesse

text: Vuoden 1992 olympialaisissa, Barcelonassa Brienesse osallistui 100 metrin vapaauintiin (kahdeksas sija, aika 56.59), 100 metrin perhosuintiin (kymmenes sija, aika 1:01.20), ja 4 × 100 metrin vapaauintiviestiin (joukkueella Diana van der Plaats, Marianne Muis, Mildred Muis ja Brienesse, viides sija, aika 3.43,74).